
Ábrák, táblázatok, rövidítések jegyzéke:

Ábrák, táblázatok

1.sz.ábra: A BE Rt modernizált szervezeti felépítése

2.sz.ábra: Az integrált és nyílt R/3 rendszer

3.sz.ábra : Az integrált főkönyv pénzügyi információs rendszere

4.sz.ábra: Az eszközgazdálkodás információs rendszere

5.sz.ábra: A CO modul standard hierarchiája

6.sz.ábra: Az MM modul készletvezetési rendszere

7.sz.ábra: Az SD modul bónuszmegállapodás megjelenítése

8.sz.ábra: Az SAP R/3 bejelentkező képernyője

9.sz.ábra: Az SAP R/3 főmenüje

10.sz.ábra: Az aktuális felhasználói lista képernyője

11.sz.ábra: Pont-pont típusú hálózatok

12.sz.ábra: Közös csatornát használó típusú hálózatok

13.sz.ábra: A megvalósított SAP hardver rendszer logikai felépítése

14.sz.ábra: A készletgazdálkodás programrendszere

15.sz.ábra: Konstans modell

16.sz.ábra: Szezon modell

17:sz.ábra:Trend modell

18.sz.ábra: A tüzelőanyag felhasználás adatai

19.sz.ábra: Prognosztizált értékek

20.sz. táblázat: SAP előrejelzések kiértékelése

21.sz.ábra: A szakértői rendszerek felépítése

22.sz.táblázat: WAM eredmények

Rövidítések jegyzéke:

BE Rt: Budapesti Erőmű Részvénytársaság

SAP rendszer: System Applications and Products in Data Processing

WAM rendszer: Weight Activity Modell (Súlyok és Aktivitások)

CAD: Computer Added Design ( Számítógéppel Segített Tervezés)

CAM: Computer Added Manufacturing ( Számítógéppel Segített Gyártás)

ERP: Enterprise Resourse Planning ( Vállalati Erőforrások Tervezése)

FI: Financial Accounting ( Könyvelési és Pénzügyi Modul)

AM: Asset Management (Eszközgazdálkodási Modul)

CO: Controlling (Kontrolling)

MM: Materials Management (Anyaggazdálkodási Modul)

PP: Production Planning (Termelésirányítási Modul)

SD: Sales and Distribution (Értékesítési modul)

PM: Plant and Maintenance (Karbantartási Modul)

QM: Quality Management (Minőségellenőrzési Modul)

HR: Human Resources (Emberi erőforrás Modul)

WF. Workflow ( Munkafolyamat Modul)

IS: Industry Solutions ( Szakmai megoldások Modul)

TR:Treasury (Pénzügyi Menedzsment Modul)

IM: Investment ( Beruházás Modul)

EC: Enterprise Controlling ( Vállalati Kontrolling)

LIS: Logisztikai Információs Rendszer

EDI: Electronic Data Interchange (Elektronikus adatcsere)

CM. Cash Management

DTS: Fejlesztői Rendszer

PRO: Produktív Rendszer

MI: mesterséges Intelligencia

BAPI: Business Application Program Interfaces

1. Bevezetés

1.1 Az informatikai rendszerekről általában

Az utóbbi hat-nyolc évben több nagy jelentőségű változásra került sor a világ és a hazai informatikai piacon, amelyek az információ-technológia szinte valamennyi területét lényegileg érintették. E forradalmi változások következtében nagyobb teljesítményű és üzembiztonságú számítógépek, gyorsabb és megbízhatóbb lokális hálózati és adatátviteli technológiák váltak elérhetővé a felhasználók számára.
Az egyik legjelentősebb változást az integrált vállalatirányítási információs rendszerek mind szélesebb körű elterjedése, a funkciók széles körét tartalmazó integrált, standard, készen megvásárolható majd „testre szabható” információs rendszerek rohamos fejlődése jelentette az egész világon, így Magyarországon is. Ezen rendszerek bevezetését, testre szabását fejlett módszerek, eszközök, bővülő szolgáltatások segítik elő. Ezek a korszerű rendszerek szolgáltatásaikkal nagy mértékben képesek pozitív módon befolyásolni az őket alkalmazó szervezetek életét, soha nem látott lehetőségeket kínálva a különböző szervezetek vezetése és szakterületei számára. Ma már Magyarországon is széles körű ezen rendszerek kínálata, választéka, így a különböző igényű, tevékenységi körű, méretű szervezetek is megtalálhatják az elvárásaiknak és lehetőségeiknek megfelelő vállalatirányítási rendszert. A vállalatirányítási rendszerek versenyeznek a felhasználókért, így folyamatosan fejlesztik őket és a rendszerekhez kapcsolódó bevezetési eszközöket, módszereket, hogy ezek a rendszerek egyre többet nyújtsanak a felhasználóknak, valamint egyre gyorsabban és eredményesebben lehessen bevezetni őket a felhasználó szervezeteknél.

1.2 Célok

Szakdolgozatom célja a Társaság stratégiájában megfogalmazott elvárásokhoz igazodó, a menedzsment által kiválasztott integrált informatikai rendszer bemutatása és a gazdasági eredményeket különösen befolyásoló készletgazdálkodással kapcsolatos elemzések készítése, amelyek alapvetően az ezzel kapcsolatos megalapozott döntések meghozatalát segítik elő. Az elemzéseket két különböző módszerrel végzem. Az egyik az SAP integrált informatikai rendszer Anyaggazdálkodási modul Prognózis almodul segítségével, míg a másik a Gödöllői Szent István Egyetem Gazdasági informatikai Tanszékén kifejlesztett WAM (Weight-Activity- Modell) induktív szakértői rendszer támogatásával készül. 

Az elemzésekhez az alábbi adatokat használom fel: 

· A BE Rt tüzelőanyag felhasználása 1993-2000 időszakban

· Beszerzési árak alakulása 1993-2000 időszakban

· Átlagos középhőmérsékletek 1986-2000 időszakban

· A hőigények alakulása 1993-2000 időszakban 

1.3 Feladatok

A célok meghatározása és a rendszer általános bemutatása után feladat a prognózisok elkészítése. A jelenleg alkalmazott SAP rendszerrel készítendő előrejelzés  a standard beállítások következtében az elmúlt időszak tényleges felhasználásait veszi figyelembe és ezek feldolgozásával számszerűsített adatokkal jelzi a várható készletek alakulását. A WAM szakértői rendszer a mesterséges intelligenciák csoportjába tartozó módszer, amely a tényleges felhasználási adatokon kívül a készletgazdálkodást jelentősen befolyásoló külső körülmények (ár, időjárás, hőigények ) figyelembevételével végzi az elemzést. A rendszer jellegéből adódóan a készletek alakulásának trendjét állapítja meg azáltal, hogy az előrejelzésben azok növekedését, illetve csökkenését prognosztizálja. További feladat a két rendszer által készített előrejelzés összehasonlítása, az eredmények elemzése és értékelése.

1.4 Hasznosság

A Társaság privatizációjának következtében a tulajdonjogokat két olyan fejlett ország multinacionális vállalata gyakorolja, amelyekben elvárás az átlátható gazdálkodás, a lehetséges maximális profit realizálása a költségek egyidejű csökkentésével. Ezen költségek jelentős hányadát az erőművek végtermékeinek (áram, gőz, forró víz) előállításához szükséges tüzelőanyagok értéke teszi ki. Ez késztette a Társaság vezetését olyan módszerek bevezetésére, illetve alkalmazására, amelyek elősegítik a készletekkel való gazdálkodást oly módon, hogy mindig megfelelő mennyiségben és minőségben álljon rendelkezésre és biztosítsa a zavartalan termelést. Ezek a feltételek abban az esetben teljesíthetők, ha olyan a készletgazdálkodással kapcsolatos előrejelzések készíthetők, amelyek megfelelő információkkal és adatokkal segítik a tervezést és a döntéseket

( információs többletérték) 

1.5 Motiváció

A privatizációját megelőző időszakban a Társaság szervezeti egységeinél önálló elszigetelt informatikai rendszerek működtek, amely jelentősen megnehezítették az információk áramlását. A kompatibilitás miatt az adatok feldolgozása nehéz volt, amely különösen a tervezési munkát hátráltatta. A készletgazdálkodás alapja a készlettervezés volt. A tervekben rögzített adatok és a tényleges értékek között sok esetben jelentős eltérések mutatkoztak, amelyek értékelése és kiküszöbölése komoly többletmunkát okozott. 

A jelenleg alkalmazott integrált informatikai rendszer jellegéből adódóan jelentős javulásokat eredményezett a munkafolyamatok összehangolásában és      megszervezésében, a tervezésben és a megfelelő döntések meghozatalában. Ami a készletgazdálkodással kapcsolatos előrejelzéseket illeti a jelenlegi tapasztalatok azt mutatják, hogy az SAP rendszer  standard  programcsomagja fejlesztésekre szorul azért, hogy a prognózisok készítésekor legyen alkalmas külső körülmények figyelembevételére is. Mivel a készletgazdálkodás egyik legfontosabb eleme az előrejelzés, célszerű lenne a döntések meghozatalához   szükséges pontosabb adatszolgáltatás érdekében a WAM módszer alkalmazása is.
1.6 Célcsoportok

Az integrált informatikai rendszer bevezetése és az alkalmazott módszerek  jelentősen segítik a Társaság menedzsmentjét a döntések meghozatalában és a stratégia kialakításának tekintetében, továbbá a termelés megszervezését , a készletgazdálkodást, a vállalati kontrollingot és a gazdasági folyamatokat egyaránt. Tekintettel a villamosenergia piac közelgő liberalizációjára és Magyarország Európai Unióhoz történő csatlakozására mindenképpen szerencsésnek tartom az integrált informatikai rendszer bevezetését és szükségesnek a készletgazdálkodást elősegítő módszerek alkalmazását. 

2. Irodalmi áttekintés

2.1 Hagyományos megközelítés

2.1.1 Az integrált rendszerek jelentősége és kiválasztásuk szempontjai

Információ-technológia vagy informatika alatt az adatgyűjtés, adattárolás, adatfeldolgozás és az információ-továbbítás megvalósítási módját, valamint az e célokra alkalmazott technikai eszközök (hardver, szoftver, hálózatok) összességét értjük, vagyis a számítástechnika és a telekommunikáció alkalmazásával megvalósuló rendszereket.

Az információ-technológia (informatika) ma már hatalmas jelentőséggel bír a vállalatok szempontjából, ráadásul napjainkban azt tapasztaljuk, hogy az alapfolyamati technológia (a BE Rt. esetén az elektromos áram, valamint forró víz és ipari gőz termelés) és az információ-technológia egyre szorosabban összekapcsolódik: az információ-technológia eredményeit egyre gyorsuló ütemben használják a termelési és szolgáltatási feladatok ellátásánál. Az információ-technológia az ügyviteli folyamatokban is egyre nagyobb jelentőséget kap. Az iroda-automatizálás következtében például a papírmunka, a hagyományos papír-alapú levelezés egyre inkább háttérbe szorul. 

A szervezetet érintő hatás mértéke természetesen szorosan összefügg azzal, hogy az  információ-technológiát az adott szervezet mennyire kiterjedten alkalmazza. Ha egy szervezet az informatikát csak a vállalati működés egyes területein alkalmazza, akkor a szervezetet érintő hatás is mérsékelt lesz, míg a szervezet egészét átfogó, széles körű alkalmazás esetében nagyobb változások válhatnak szükségessé.

A magas szinten integrált, széles körű funkcionalitást megvalósító vállalatirányítási információs rendszerek alkalmazása az információ-technológia (informatika) vállalati alkalmazásának csúcspontját jelenti, így ezen rendszerek szervezetre gyakorolt hatása is igen nagy lesz.   

2.1.2 Mit jelent a standard szoftver ?

A „standard szoftver”  kifejezés azt jelenti, hogy  tulajdonképpen készen lehet ezekhez a rendszerekhez hozzájutni, megkímélve ezzel a vásárlókat, vagyis a különböző szervezeteket a szoftver-fejlesztés hosszadalmas és költséges folyamatától. 

A standard szoftverek természetesen csak egy elképzelt vállalati modell alapján írhatók meg, amely azt vonja maga után, hogy egy ilyen standard szoftverben nagyon sokféle standard funkció található, amelyeket a bevezetés során a vásárló, a vállalat sajátosságainak, illetve igényeinek megfelelően lehet paraméterezni.  

Azonban célszerű a rendszer nyújtotta standard megoldásokat alkalmazni az átalakítások helyett. Inkább javasolt a vállalat átalakítása a rendszerhez, mint a rendszer átalakítása a vállalathoz. Ez utóbbi módszer esetén a rendszer hatásfoka csökken, valamint nehézkessé, sőt egyes esetekben lehetetlenné válhat a rendszer egy újabb verziójának bevezetése, az arra történő átállás. 

2.1.3 Mit jelent a vállalatirányítási információs rendszer ?

Integrált vállalatirányítási információs rendszer alatt egy adott vállalat valamennyi feldolgozását megvalósító, egységes információs rendszert értünk. Az ilyen rendszerek tehát általában az egész vállalatra kiterjedő integrációt valósítanak meg. Ezek a rendszerek feldolgozzák az üzleti tranzakciók mind szélesebb körét, tervezik a vállalkozások erőforrásait, ugyanakkor ellátják a különböző vezetői szinteket a döntéseikhez szükséges információkkal, valamint támogatják ezen döntések meghozatalát is. 

A vállalatirányítási rendszerek, a vállalatoknál kialakult horizontális és vertikális munkamegosztásnak megfelelően, funkcionális részekre oszlanak. A vertikális vállalati munkamegosztásnak felel meg a vezetői információs és döntés-támogató funkciókra, valamint a tranzakció-feldolgozási funkciókra történő felosztás, míg a horizontális munkamegosztást követi a vállalatirányítási információs rendszerek funkcionális modulokra történő felbontása, amikor is ezen rendszereken belül pénzügyi-számviteli, kontrolling, tárgyi-eszköz gazdálkodási, termelésirányítási, készletgazdálkodási, kereskedelmi, humánerőforrás-gazdálkodási és egyéb modulokat különböztetünk meg.

A vállalati szervezeti hierarchiában felfelé haladva a vezetők kevésbé részletezett, jobban összesített információkat igényelnek, míg például az operatív vezetőknek elsősorban részletes információkra van szükségük, rendszerint beosztottjaik pillanatnyi teljesítményével, illetve a működési környezettel kapcsolatban. 

A vállalati menedzsment szemszögéből nézve a vállalatirányítási információs rendszerek két fő feladatot látnak el:

· gyorsan, hatékonyan feldolgozzák a vállalatoknál keletkező, nagy számú üzleti tranzakciót

· ellátják a vállalat vezetőit a döntéseik meghozatalához szükséges információkkal

Az informatikus szemszögéből nézve integrált vállalatirányítási információs rendszer alatt az egy szervezeten, egy vállalaton belül lezajló műszaki, termelési, kereskedelmi, raktározási, készletgazdálkodási, pénzügyi, illetve vezetési, irányítási, stb. folyamatok egységes, integrált számítástechnikai kezelését megvalósító információs rendszereket értjük.

Ugyancsak az informatikus szemszögéből nézve azok a vállalatirányítási információs rendszerek tekinthetők integrált rendszernek, amelyek eleget tesznek az integritás kritériumainak. Ezek közül az egyik legfontosabb, hogy az integrált információs rendszerben a feldolgozás egyes lépései úgy adják tovább az információt az őt követő lépéseknek, hogy közben nem változik az eszköz (pl.: nem mentik az adatokat floppy diszkre, majd töltik be egy másik számítógépbe és/vagy rendszerbe újra), és nincs többszörös adatbevitel sem (pl.: a raktári készlet forgalom adatait nem nyomtatják ki papírra és viszik be újra adatrögzítés révén egy másik számítógépbe, másik rendszerbe), ugyanis ezekre nincs szükség. Az integrált rendszerben a funkciók, tevékenységek nem keveredhetnek és nem duplikálódhatnak. 

Az integrált információs rendszert az különbözteti meg a „hagyományos”, nem integrált megoldásoktól, hogy az integrált információs rendszerben a különböző alrendszerekben lezajló feldolgozások egyetlen rendszerben történő végrehajtása csak úgy lehetséges, ha az egyes alrendszerek egyrészt szorosan együttműködnek, egymásra épülnek, másrészt pedig ugyanazon adatokat használják, azaz az integrált vállalatirányítási információs rendszerek egységes vállalati adatmodellre épülő egységes vállalati adatbázist használnak.

Az integrált rendszer alkalmazása szükségtelenné teszi a különböző, elszigetelt rendszerek utólagos összekapcsolását. 

Az integráció határai természetesen még tovább bővíthetők. Például a gyártóipari vállalatoknál a vállalatirányítási rendszerhez integrálódhatnak CAD (Computer Added Design, Számítógéppel Segített Tervezés), CAM (Computer Added Manufacturing, Számítógéppel Segített Gyártás), rendszerek is. 

Az integráció kiterjedhet továbbá az irodaautomatizálási rendszerek (szövegszerkesztők, táblázat- és grafikon-készítők, elektronikus levelezési rendszerek) használatára, vagy az Internet hálózat használatára. A különböző rendszerek integrációja a Web-alapú rendszerek megjelenésével jelentősen kibővült. 

Egyértelmű tehát, hogy az integrált rendszerek használata komoly előnyökkel jár az egyes szervezetek számára, a „hagyományos” nem integrált, elszigetelt megoldásokkal szemben, miután ezen szervezetek így sokkal több információhoz juthatnak hozzá, mégpedig sokkal egyszerűbben. 

Az integrált vállalatirányítási információs rendszerek egy viszonylag új, de egyre gyakrabban használt elnevezése az ERP (Enterprise Resource Planning System, Vállalati Erőforrások Tervezése Rendszer). Ez az elnevezés arra utal, hogy ezen rendszerek legfontosabb feladata a vállalkozások folyamatos működéséhez szükséges technikai, pénzügyi, humán erőforrások folyamatos (újra)tervezése. 

Az integrált információs rendszer használata természetesen nem a vállalatok kizárólagos privilégiuma, ma már minden szervezet (például bankok, biztosító társaságok, kormányzati szervek) jogos igénye, hogy integrált informatikai megoldásokat használhasson. 

2.1.4 A vállalatirányítási információs rendszerek bevezetésének, használatának támogatása és megvalósítása

A standard rendszerek „testre szabására” épülő integrált vállalatirányítási rendszer megvalósítás általában az alábbi főbb feladatokat foglalja magában:

· A társaság informatikai stratégiájának kialakítása

· A megfelelő standard rendszer kiválasztása

· A kiválasztott vállalatirányítási rendszer bevezetése

-    Projekt-tervezés, a munkamegosztás kialakítása, team-ek kialakítása


-    Rendszertervezés      

· A kiválasztott információs rendszer hardver, szoftver, hálózati,        

adatátviteli és egyéb erőforrás igényeinek tervezése

-    Eszközök beszerzése, telepítése, tesztelése, üzembe helyezése

          -    A kiválasztott vállalatirányítási rendszer „testre szabása”

-    A vállalatirányítási rendszer tesztelése

-    Oktatás, kiképzés, továbbképzés

· Az integrált vállalatirányítási rendszer használata

· Rendszer, hardver, szoftver követés, a szükséges korrekciók, korszerűsítések végrehajtása

A kiválasztott vállalatirányítási rendszer bevezetése természetesen nem szekvenciális folyamat. Bizonyos tevékenységek párhuzamosan végezhetők és bizonyos egymást követő tevékenységek többszöri végrehajtására is szükség lehet. Egyes projektek esetében némely feladatra nincs szükség, más esetekben további feladatok is felmerülhetnek.

Az integrált vállalatirányítási rendszereket forgalmazó cégek komplex bevezetési szolgáltatás-csomagot kínálnak, amely mindezen feladatokat tartalmazza. A vállalatirányítási információs rendszerek piacán a verseny egyik területét ezen bevezetési módszerek, eszközök, szolgáltatások jelentik: a cégek nem csak a vállalatirányítási rendszerek funkcionalitása, szolgáltatásai, kezelhetősége, stb. terén versenyeznek egymással, hanem a minél gyorsabb, hatékonyabb, eredményesebb rendszer-bevezetési módszerek és eszközök terén is. 

2.1.5 Az információs rendszer kiválasztása

A rendszerek értékelése, kiválasztása különböző módszerek, értékelési pontrendszerek stb. segítségével lehetséges. Megemlítek néhány szempontot, amelyet a kiválasztás során célszerű figyelembe venni, mert ezek jelentős mértékben befolyásolhatják a választás eredményességét. 

A legfontosabb kiválasztási szempont az informatikai stratégiában rögzített stratégiai cél, vagyis hogy az adott rendszer szolgáltatásai mennyire felelnek meg az adott szervezet igényeinek. 

További szempont lehet, hogy a kiválasztott rendszer, a rendszer-bevezetés, illetve a rendszer használatához, üzemeltetéséhez, esetleges későbbi bővítéséhez szükséges hardver, szoftver, hálózati és egyéb eszközök ára, valamint az üzemeltetés várható költségei olyanok legyenek, amit az adott szervezet elő tud teremteni, tehát a rendszer mind a beszerzési és bevezetési költségek, mind pedig az üzemeltetési költségek szempontjából megfelelő legyen az adott szervezet számára.

Fontos, hogy a kiválasztott rendszerhez milyen felhasználó-támogatás és szolgáltatások tartoznak a bevezetés során. Ugyancsak fontos lehet a bevezetés utáni felhasználó-támogatás is.

Egy adott integrált vállalatirányítási információs rendszer esetében a rendszer használatához szükséges számítástechnikai eszközök (operációs rendszer, adatbázis-kezelő rendszer, stb.) korszerűsége nagyon fontos szempont a rendszer kiválasztásánál, de nem szabad, hogy ez a szempont megelőzze az adott szervezet, vállalat igényeinek kielégítését. Azt mondhatjuk, hogy mindazon rendszerek közül – amelyek kielégítik az adott szervezet igényeit, s ugyanakkor nem haladják meg annak e célra mozgósítható erőforrásait, valamint jól támogatottak a legkorszerűbb számítástechnikai megoldást jelentő rendszert kell választanunk. 

Az adott rendszer referenciáinak száma nagyon fontos, hiszen amelyik rendszert sokan használják, az nyilván nem lehet rossz. Persze arra vigyázni kell, hogy vajon a vállalatunk igényei mennyire egyeznek meg a többi, a rendszert már használó szervezet igényeivel. 

A rendszer kiválasztását még több minden befolyásolhatja: például az, hogy a piaci konkurensek, vagy a piacvezető (húzó) vállalatok milyen rendszert választanak. Ezen szempontot is figyelembe kell venni, valamint azt is szem előtt kell tartanunk, hogy minden vállalatirányítási információs rendszer, még a legkiválóbb is, legfeljebb annyit ér vállalatunk számára, amennyit abból ki is tudunk használni, ezért folyamatosan és maximálisan ki kell tudnunk használni a rendszert. 

2.1.6 Az SAP R/3 moduláris felépítése és rendszeradminisztrációja                      a BE Rt.-nél

2.1.6.1.  Néhány általános tudnivaló a BE Rt.-ről és az SAP rendszerről

A Budapesti Erőmű Részvénytársaság (BE Rt.) 1991 végén jött létre, a több mint 8 évtizede eredményesen tevékenykedő Budapesti Hőerőmű Vállalat jogutódjaként. 1997 márciusában a finn IVO és a japán TOMEN cégekből álló konzorcium többségi tulajdont szerzett a társaságban. A cég alaptevékenysége a gőz-, a forróvíz-, és a villamosenergia-termelés, szolgáltatás és értékesítés. A magyarországi távhőtermelés több mint 20 %-át a cég erőművei szolgáltatják. A részvénytársaság öt erőművet (Újpest, Kelenföld, Kispest, Angyalföld, Kőbánya) és egy fűtőművet (Révész utca) üzemeltet Budapesten. A létesítmények hőtermelő tevékenységükkel a főváros 12 kerületére kiterjedően mintegy 55 ipari fogyasztót látnak el gőzzel, közel 137 000 lakás fűtéséhez adnak forró víz hőhordozót és ezen felül közel 1000 közületet fűtenek. Ez azt jelenti, hogy a fővárosi távhő hozzávetőlegesen 70 %-át a cég erőművei termelik meg. (A BE Rt. szervezeti felépítése az 1.sz. ábrán látható.)

1.sz.ábra : A BE Rt. modernizált szervezeti felépítése

A cég folyamatos fejlesztésekkel biztosítja, hogy hosszú távon Budapest energiaellátásának domináns szereplője maradjon. Mivel az erőművek, valamint a kelenföldi központ közötti információáramlás jelenlegi szintje nem elfogadható, ezért a BE Rt. vezetése a vállalat informatikai környezetének általános fejlesztését és üzleti folyamatainak, illetve szervezeti felépítésének modernizálását határozta el. A leglényegesebb szempont az volt, hogy az integrált információs rendszerbe be kell vonni az összes telephelyet annak érdekében, hogy az adatellátás biztosítva legyen. Ebbe a sorba illeszkedik be az integrált vállalatirányítási információs rendszer bevezetése. A cég menedzsmentje a kiválasztás során az SAP R/3 rendszer bevezetése mellett döntött.

Az SAP (Systems, Applications and Products in Data Processing) rendszert a németországi SAP AG cég fejleszti 1972 óta. A céget jelenleg a világon az ötödik legnagyobb szoftvercégként tartják számon. A megalakulás óta egyetlen termékcsalád fejlesztésével foglalkoznak, amely egy multinacionális cégek igényeire tervezett, minden vállalati folyamatot lefedő programcsomag. Az első SAP rendszerük az R/2-es volt, amely egy nagygépes rendszer és még csak karakteres felületen dolgozott. A szoftver igazán jelentős térhódítása az 1992-ben megjelent SAP R/3 megjelenésének köszönhető, amely egy integrált és nyílt rendszer (lásd 2.sz. ábra) és már grafikus felhasználói felületeket kezelt. A továbbiakban is ezt a verziót mutatom be.

Az SAP R/3 rendszer általános jellemzői: 

· rugalmas struktúra; a vállalatok folyamatosan alkalmazkodni tudnak a 

mindenkori követelményekhez

· valós idejű adatfeldolgozás; a fontos információk szükség esetén azonnal rendelkezésre állnak és ezekhez az adatokhoz mindig, mindenhol és mindenki hozzáfér, akinek erre jogosítványa van

· párhuzamos és egyszerűsített folyamatok; az eddig időben egymás után következő folyamatoknak most párhuzamosan kell történniük

· vállalati integrált megoldások; az egyik modulban tárolt információkra más vállalati területeken is szükség lehet

· gyors bevezetés; a rendszer fokozatosan vezethető be szűkebb funkcionalitással és ezáltal gyorsabban lesz produktív

· kliens / szerver rendszer, PC-s munkahelyekkel

· nyílt rendszerek; az SAP R/3 különböző gyártók operációs rendszerein is alkalmazható, valamint lehetővé teszi, hogy a felhasználó az információkat kényelmesen irányíthassa saját rendszeréből egy külső vállalathoz

· felhasználóbarát megoldások; a felhasználói felület a felhasználók speciális követelményeihez igazítható, így nagyfokú szabadságot és rugalmasságot biztosít

· teljesen integrált alkalmazások; a rendszer az üzleti folyamatokban felhasznált adatokat egy magas fokon integrált adatbázisban tárolja, így biztosított az egységes adathozzáférés és rugalmasság

· az egész vállalatra kiterjedő integráció

· valós idejű adatok, függetlenül attól, hogy ezen információkra a vezetői szinten, a könyvelésben; az értékesítésben vagy a termelésben van szükség

· üzleti folyamatai rugalmasak, átfogóan dokumentáltak

· INTERNET-bővítési lehetőség

· párhuzamosan futó üzleti folyamatok végrehajtása is lehetséges

· moduláris felépítése gyors bevezetést tesz lehetővé

· desktop integráció;  az adatok gyakorlatilag egy-két egérkattintással átvihetők egy desktop PC-alkalmazásba

· on-line integrált grafikák; a felületen az adatok szinte mindenhol közvetlenül átalakíthatók két- vagy háromdimenziós grafikákká

2.sz.ábra: Az integrált és nyílt R/3-as rendszer ( forrás: BERTSAP)

A rendszert a BE Rt.-nél fokozatosan vezetik be. A bevezetési projektben együtt dolgoznak a vállalat szakemberei az SAP tanácsadó cég szakembereivel, akik oktatási feladatokat is ellátnak. Mivel a standard szoftvert a vállalat konkrét igényeihez kell szabni, ezért a tanácsadó cég programozói az ABAP/4 negyedik generációs programnyelven megvalósítják ezeket a funkciókat. Ez a nyelv azért is előnyös, mert egyszerű hozzáférést biztosít a rendszer belső adataihoz és egységes felületet lehet vele kialakítani.

Érdemes még megjegyezni, hogy az SAP a közelmúltban bővítette bevezetési módszereit, illetve eszközeit az ún. Accelerated SAP-val, amely a rendszer gyors, rövid idő alatt történő bevezetését hivatott támogatni. 

2.1.6.2  Az SAP R/3 moduláris felépítése a BE Rt.-nél

Az SAP rendszer moduláris felépítése azt jelenti, hogy az SAP rendszeren belül pénzügyi-számviteli, kontrolling, tárgyi-eszköz gazdálkodási, termelésirányítási, készletgazdálkodási, kereskedelmi, humánerőforrás-gazdálkodási és egyéb modulokat különböztetünk meg, amelyek az adott szakterületet teljes egészében lefedik, valamint interfész egységeikkel a modulok közötti információáramlást is biztosítják. 

A pénzügyi számviteli modulok felelősek az üzleti tranzakciók pénzügyi folyamatainak kezeléséért.    

· A Könyvelés és Pénzügyi modul (FI - Financial Accounting) a logisztikai modulokkal és az emberi erőforrás modullal való szoros együttműködésre alapozva a külső könyvelési és számviteli funkciókért felelős. 

· Az Eszközgazdálkodási modul (AM – Asset Management) a vállalat eszközeivel kapcsolatos műszaki, gazdasági tevékenységek kezeléséért felelős.

· A Kontrolling modul (CO – Controlling) a vállalat belső könyveléséért, költséggazdálkodásáért felelős. Feladata többek között a különböző projektekkel kapcsolatos pénzmozgások követése, általánosságban a teljes vállalati tevékenység eredményorientált ellenőrzése. 

A logisztikai folyamatok kezelése a logisztikai modulokban történik. A logisztikai modulok amellett, hogy egymással is igen szoros kapcsolatban vannak, folyamatos kommunikációt folytatnak a pénzügyi, az emberi erőforrás, a projekt rendszer és a munkafolyamat modullal. A logisztikai modulok röviden az alábbi funkciókat töltik be:

· Az Anyaggazdálkodási modul (MM – Materials Management) felelős a beszerzés, szállítóértékelés, készletgazdálkodás, számlaellenőrzés, anyag bevételezés szervezésének és lebonyolításának támogatásáért.                    

· A Termelésirányítási modulban (PP – Production Planning) találhatók a hosszú és rövidtávú termeléstervezés, szükséglettervezést, részletes ütemezést, erőforrás-tervezést, gyártásvezérlést támogató funkciók. 

· Az Értékesítési modul (SD – Sales and Distribution) funkciói a rendelésfelvételt, kiszállítást, számlázást támogatják. 

· A Karbantartási modul (PM – Plant Maintenance) felelős a munkahelyek, munkaeszközök karbantartásának szervezéséért és lebonyolításáért.

· A Minőségellenőrzési modul (QM – Quality Management) a többi modullal szoros kapcsolatban lehetőséget biztosít a teljes körű minőségbiztosításra (minőségtervezés, minőségvizsgálat és minőséganalízis).

· Az Emberi erőforrás modul (HR – Human Resources) átfogó megoldást kínál a munkaerő-gazdálkodással kapcsolatos különböző adminisztratív    funkciók (bérszámfejtés, útiköltség-elszámolás, stb.) támogatására, valamint a munkaerő-tervezés szerteágazó feladataira. kapcsolatos feladatokat, például komplex munkafolyamatok lebontását részfeladatokra, határidő tervezést, költségtervezést. Kiemelkedő segítséget nyújt a projektek irányításához, értékeléséhez. 

· A Munkafolyamat modul (WF – Workflow) segítségével növelhető az irodai kommunikáció és a szervezet hatékonysága.

· A Szakmai megoldások modult (IS – Industry Solutions) az iparágazatok vezető vállalataival, és a tanácsadó cégekkel szorosan együttműködve bővíti az SAP, mindig a legújabb gyakorlati ismereteket figyelembe véve. 

Az SAP AG folyamatos fejlesztéseinek eredményeként az SAP R/3 rendszer a közelmúltban újabb modulokkal bővült. Ezek:

-    TR    - Pénzügyi menedzsment modul

-    IM    - Beruházás menedzsment modul

-    EC    - Vállalati kontrolling modul

A BE Rt. vezetése a koncepció tervezés alapján úgy döntött, hogy első lépésben az alábbi modulokat vásárolja meg: 

· FI     – Könyvelés és pénzügyi modul

· AM  – Eszközgazdálkodási modul

· CO   – Kontrolling modul

· MM – Anyaggazdálkodási modul

· SD   – Értékesítési modul

-    TR   -  Pénzügyi menedzsment modul

A koncepció tervezés során világossá vált, hogy sok olyan funkció működik a BE Rt.-nél, amelyek SAP-ban történő megvalósítása kívánatos lenne a jövőben. Ezek alapján elmondható, hogy érdemes megvizsgálni a

· QM  - Minőségellenőrzés

· PS    - Projektrendszer

· PM  - Karbantartás

· HR  - Emberi erőforrás

· IM  - Beruházás menedzsment

· EC   - Vállalati kontrolling

modulok későbbi bevezetésének lehetőségeit.

Szakdolgozatom ezen részében részletesen ismertetem a BE Rt. által már az első lépésben megvásárolt és bevezetésre került modulokat, de a későbbiek folyamán kitérek azokra a modulokra is, amelyek bevezetését a jövőben mindenképpen kívánatosnak tartom.

2.1.6.3 A Pénzügyi számvitel modul (FI)

Az FI rendszer garantálja a magyar és a nemzetközi jogi előírások betartását, amely egyben a rendszer nemzetközi alkalmazhatóságának előfeltétele.  

Integrált rendszerekben a beszámolás illetve számadás csaknem teljesen folyamatként jelenik meg. A logisztikai folyamatok automatikus könyveléseket váltanak ki, az adatcsere pedig nagyrészt elektronikus úton történik.  

Az FI rendszerben a különféle mérlegverziók biztosítják a mérlegkészítés sokoldalúságát, a mérleg különféle típusok szerint készíthető el.

A könyvelésben minden mozgás SAP R/3 bizonylathoz kötődik, melyről mindig visszakereshető, hogy ki, mikor, milyen tranzakcióval könyvelte és milyen tételeket tartalmaz a bizonylat. Az integrált főkönyvvel bármikor hozzá lehet férni a vállalat döntő jelentőségű adataihoz az üzleti folyamatokat tekintve. A főkönyvben manuálisan is lehet könyvelni, de más SAP R/3 modulok alkalmazása esetén az üzleti események nagy része automatikusan könyvelődhet a főkönyvben. A nemzetközi számviteli követelményeknek megfelelően a főkönyvben több pénznemben is lehet könyvelni.  

Közvetlenül a könyvelés után már feldolgozható a képernyőn a számlamegjelenítés, a különféle dokumentációk és kimutatások.

Az FI rendszerben rögzíthetők a vevők és a szállítók lényeges adatai. A rendszer támogatja a folyószámla kezeléshez szükséges funkciókat, valamint interfészen keresztül kapcsolatban áll a BE Rt. által használt Pcbér nevű bérszámfejtő programmal is, melynek adatai a CO modulba is átkerülnek. Az automatikus levelezés segítségével rendszeresen küldhető számlakivonat, egyenlegértesítő, stb. A fizetési felszólítás folyamata teljesen automatizálható és különböző szempontok alapján beállítható. Késedelmi kamat is számítható, amelyet a rendszer szintén teljesen automatikusan kezel. Az FI modul Pénzügyi Információs Rendszere (FIS; lásd 3.sz. ábra) statisztikai kiértékelési lehetőségeket is szolgál (például kritikus vevők, fizetési hajlandóság, stb.)

3.sz. ábra: Az integrált főkönyv pénzügyi információs rendszere 

A Pénzügyi Információs Rendszerrel dialógusorientált információs rendszer áll rendelkezésre az SAP-EIS technikára alapozva. A pénzügyi könyvelés adatállományát ezáltal kiértékelhetjük többféle jellemző alapján. Adatbázisként a főkönyvi forgalmi adatok és a mérleg- illetve eredmény kimutatások szolgálnak.

A nyitott, integrált adatáramlás és a felhasználóbarát kezelés révén a rendszer kielégíti a modern számvitellel szemben támasztott követelményeket és lényegesen egyszerűbbé teszi a vállalat pénzügyi-gazdasági döntéseinek meghozatalát. 

2.1.6.4 Az Eszközgazdálkodás modul (AM)

A műszaki fejlődéssel párhuzamosan növekszik a jelentősége a befektetett eszközök külső és belső számvitel céljából történő tervezésének és ellenőrzésének. Az eszközkönyvelés pusztán könyvelési és mérlegkészítési szempontjai mellett megjelentek a kontrolling és a karbantartás ellenőrzés átfogó követelményei is. Szükséges az is, hogy a vállalati számvitel mind összetettebbé váló követelményeit pontosan, mégis rugalmasan leképezzük.

Az eszközgazdálkodás lehetőségei az SAP rendszerben:

· eszközök osztályozása különféle szempontok szerint

· lekérdezési lehetőségek (eszközmérleg, statisztikai célú beszámolók)

· gazdasági események követése vagyonelemenként (üzembe helyezés, felújítások, részselejtezések, értékesítések)

A modul alkalmas a befejezetlen beruházások és az aktivált eszközök nyilvántartására és ezek gazdasági eseményeinek rögzítésére. A rendszer automatikusan a főkönyveken is rögzíti a gazdasági eseményeket. 

A modul indításához szükséges az eszköztörzsrekordok létrehozása, amelyek fontos információkat nyújtanak az adott eszközök felhasználók számára fontos jellemzőiről. A rendszer a továbbiakban minden törzsrekord módosítást részletes módosítási bizonylatokkal dokumentál. 

Az eszköztörzsben létrehozott költséghelyekre automatikusan ráterheli az értékcsökkenéseket, így azok közvetlenül átkerülnek a CO modulba, a megfelelő objektumba (költséghelyre), valamint az FI modulba a megfelelő főkönyvi számlára. 

A modul megvalósítja az eszközcsökkenés és a vevőkönyvelés integrációját, melynek során a rendszer az értékesítési árbevétel megadása után automatikusan megállapítja az értékesítésből származó nyereséget vagy veszteséget és ezt el is könyveli az eredménykimutatásba, kívánságra a költségszámításba is. 

Az eszközkészletet periodikusan – általában az éves záráskor – lehet archiválni. Azokat az eszközöket, amelyek értékesítés vagy selejtezés miatt elhagyják az üzemi vagyont, kívánságra törölni lehet az on-line rendszerrel. Az ilyen deaktivált eszközöknek az on-line adatbázisban történő minimális tárolási idejét a felhasználó szabadon meghatározhatja.

A rendszer segítségével az eszközökre vonatkozó értékcsökkenést különböző szempontok szerint újraszámolhatjuk, illetve a jövőbeni értékeit is szimulálhatjuk. Az előrejelzést a tervezett beruházásokra is alkalmazhatjuk.

Ha a vagyoneszköz több eszközrészből tevődik össze, akkor üzemgazdasági műszaki okokból szükséges lehet, hogy az egyes eszközrészeket alszámhoz tartozó törzsrekordokban külön értékeljük. A modul erre is lehetőséget nyújt, mivel képes külön kezelni eszközosztály-szinten a vagyoneszközöket (eszközfőszám), illetve a részeszközöket (eszközalszám). A modulban bevezették a karbantartási szint fogalmát, amely meghatározza, hogy az egyes adatmezők eszközosztály-szinten, eszközfőszám-szinten, vagy eszközalszám-szinten módosíthatók-e.

Az eszközazonosító főszámok és alszámok kiosztása külső és belső típusú lehet. A külső kiosztásnál a felhasználó maga felelős a számok kiadásáért, eközben saját szisztémát követhet. A belső számkiosztásnál a rendszer önállóan adja ki a számokat.(lásd 4.sz.ábra)

4.sz.ábra: Az eszközgazdálkodás információs rendszere

Egy adott eszköz bármikor lekérhető az ún. eszköztörténet segítségével. Lehetőség van a tervezett eszközmozgások szimulálására is, amely igen hasznos lehet a beruházási döntések meghozatalánál. (Például megállapítható egy eszköz optimális beszerzési időpontja.) A később bevezetésre ajánlott beruházás menedzsment modullal (IM) megvalósított integráció keretében a beruházás rendelésekre, a beruházási projektekre és a beruházási programokra is kiterjeszthető az eszközcsökkenések előrejelzése.  
Minden eszközosztályhoz egyedi képernyő-felépítési szabály rendelhető és természetesen több eszközosztály is használhatja ugyanazt a képernyő-felépítést. Egy-egy ilyen képernyő-felépítési szabályban határozhatjuk meg, hogy - a törzsadatok létrehozásakor – azokban az eszközosztályokban, amelyeket ehhez a képernyő-felépítési szabályhoz rendeltünk, mely mezőket kell kötelezően kitölteni, mely mezők kitöltése opcionális, illetve melyeket nem szeretnénk egyáltalán még megjeleníteni sem. 

Az eszközgazdálkodás modulba bevitt eszközök törzsadatait az FI és a CO modul is használni tudja, illetve használni fogja. Lehetőség van az anyaggazdálkodási modullal (MM) való együttműködésre is, például az eszközkészletet is érintő üzemgazdasági információi között.  

2.1.6.5 A Kontrolling modul (CO)

A kontrolling a vállalat belső számviteli igényeit koordinálja, felügyeli és optimalizálja. A tényleges eredmények dokumentálása mellett azonban a tervezés a kontrolling fő feladata. Az eredményességi számítások az egyes részterületek, valamint a teljes vállalkozás gazdaságosságának ellenőrzését szolgálják és információt szolgáltatnak a menedzsment döntéseihez. Ezen keresztül támogatja az SAP R/3 kontrolling modulja az operatív és stratégiai célok elérését. 

A modul valamennyi költségszámítási eljárást támogatja (teljes-, rész-, közvetlen költség, fedezet, stb.).

A CO modul több komponensből tevődik össze, amelyek különböző feladatok feldolgozására alkalmasak. A kontrollingban felmerülő tipikus kérdések és a megválaszolásukra szolgáló komponensek a következők:

· A költség- és árbevétel számításban (CO-CEL) gyűjtik a kontrolling számára a költségeket és az árbevételeket. A legtöbb érték automatikusan kerül a pénzügyi könyvelésből a kontrollingba.

· A költséghely számítás (CO-OM-CCA) segítségével megvizsgálható, hogy a BERt.-nél hol és milyen közvetett költségek merülnek fel.

· Az általánosköltség-rendelésekkel (CO-OM-OPA) a költségek intézkedés orientáltan gyűjthetők és ellenőrizhetők. Az intézkedésekhez (pl. egy projekthez költségkeretek rendelhetők, amelyek betartását a rendszer automatikusan figyeli. 

· A termékköltség-kontrolling (CO-PC) meghatározza azokat a költségeket, amelyek egy termék előállításánál keletkeznek. Ezenkívül megállapítható az ár alsó határa, amelyért a BE Rt.-nek még érdemes a termékét értékesítenie. Szimulálható, hogy a termelési eljárásban bekövetkezett változások (pl. új technológia) milyen hatással vannak az előállítási költségekre.

A CO modul használatba vétele előtt – a rendszerkarbantartás funkció keretében  a kontrolling modul működéséhez szükséges alapadatok, táblák beállítása történik meg. Meghatározásra kerülnek a vállalat költségszámítási eszközei, valamint az alkalmazásra kerülő almodulok. Szükséges a költséghelyi törzsadatok meghatározása is. A költséghelyek közötti hierarchiák kialakítására is lehetőséget kínál az SAP. Egy hierarchia, a Standard Hierarchia (lásd 5.sz. ábra) létrehozása kötelező, amelyhez minden költséghelyet hozzá kell rendelni. A Standard Hierarchia az alábbi négy fő csomópontból áll:

· általános költséghelyek (igazgatási, irányítási, szolgáltatói, technikai)

· közvetlen költséghelyek (termelő költséghely)

· projektek

· költségviselők (villamos energia, gőz, forró víz)

5.sz. ábra: A CO modul Standard Hierarchiája

Emellett – a mindenkori beszámoló igényeknek megfelelően – tetszőleges számú egyéb hierarchia építhető.

Az SAP lehetőséget kínál az integrált vállalati tervezés végrehajtására, melyben minden érintett terület – anyaggazdálkodás, költséggazdálkodás, beruházás stb. – tervei elkészülhetnek. A megjelenített beszámolók személyi számítógépes filerendszerbe exportálhatók, így lehetőség van ezen beszámolók más programokkal, mint pl. EXCEL-lel történő további feldolgozására is. A beszámolók adatai közvetlenül, grafikusan is megjeleníthetők. Amennyiben a későbbi igényeket a standard beszámolók nem elégítik ki, lehetőség van egyedi fejlesztéssel további listák létrehozására az ABAP/4  Report Writer és  Query segítségével.

Fontos tudni, hogy elsődleges könyvelések (költség és árbevétel adatok) a CO modulba csak a többi modullal történő integrációs kapcsolatokon keresztül érkezhetnek, a CO modulban elsődleges adat nem keletkezhet, ugyanis a CO modul valóságos funkciói a másodlagos könyvelések. A másodlagos könyvelések 90%-ában CO objektumok között mozgatjuk a költségeket, így az összes költség nem változik, tehát fennáll a CO – FI egyezőség. 

2.1.6.6 Az Anyaggazdálkodási modul (MM)

Az anyaggazdálkodás fontos pillére az integrált logisztikai rendszernek, amely támogatja az anyagszükséglet-tervezést, a beszerzést, a készletvezetést, a számlaellenőrzést és az anyagértékelést. A rendszer eredményesen támogatja az optimális beszerzési forrás kiválasztását, naprakész információt szolgáltat a készletekről. A beszerzési döntéseket részletes kiértékelések, grafikonok, listák változatos sokasága segíti.

A rendszer nyilvántartja mind a működéshez szükséges adatokat, árukat, mind a potenciális beszerzési forrásokat, szállítókat. Anyagok, anyagcsoportok beszerzésére keretszerződés köthető mennyiségben, vagy értékben, amiben egy adott beszállítóval rögzítik a beszerzés feltételeit.

A BE Rt. központi beszerzést alakít ki az anyagokra, de szolgáltatások esetenként decentralizáltan (erőművenként) is beszerezhetők. 

Az anyagtörzs funkció biztosítja, hogy a vállalat által felhasznált anyagok adatai egy helyen legyenek elérhetőek az összes szervezeti szint számára. A modul anyagot csak úgy enged a felhasználóknak a raktárból kivételezni, ha az előzőleg meg lett rendelve és be is lett vételezve. Ezt úgy kezeli le, hogy az anyag beérkezési és kivételezési azonosító száma ugyanaz, és az SAP e kettőt hasonlítja össze.

Több jogosultsági szint létezik annak kivédésére, hogy jogosulatlanok hozzáférhessenek a vállalat adatállományához. Az alapadatokról standard és egyéni igények szerint összeállított listák futtathatók. Ezeket a listákat, vagyis az adatok csoportjait nézeteknek nevezzük. Az egyes nézetek adatai függhetnek a szervezeti egységtől és tudnunk kell, hogy nem szükséges minden anyag összes nézetét kitölteni. A BE Rt.-nél például – többek között - létezik „Alapadatok nézet”, „Beszerzési nézet”, „Könyvelési nézet”, stb. Ezen nézeteket a vállalat más-más szervezeti egységei használják. 

A szállítótörzs a szállítók legfontosabb adatait tartalmazó adatbázis. Ide tartoznak pl. a szállító általános (név, cím stb.), beszerzéssel kapcsolatos, illetve pénzügyi adatai. A szállítótörzset az FI modullal közösen kell kialakítani. A szállítók versenyeztetése érdekében a rendszer képes a beérkezett ajánlatok kiértékelésére, és annak kiválasztására, hogy az ajánlatok közül melyik a legmegfelelőbb, amire automatikus megrendelést ad fel. A szállítási határidőkről, a rendelt mennyiségről, az áruk és számlák beérkezéséről a rendeléstörténet tájékoztatja a felhasználót. 

A számlaellenőrzés teljes mértékben automatikus és a beszerzés összes lényeges információját tartalmazza. A rendszer a megrendelések alapján „várt számlát” hoz létre, javaslatot tesz a kiszámítandó mennyiségre, összegre, adóra, majd a számla tényleges beérkezésekor az azon szereplő mennyiségi és értékbeli adatok alapján összeveti a két dokumentumot. 

A készletvezetés alapja az anyagtörzs-rekord. Az adatok nyilvántarthatók vállalati, vagy alsóbb szinteken is (lásd 6.sz. ábra). A felhasználó egyéni igényeinek megfelelően állíthat össze listákat, lekérdezéseket, melyek tájékoztatják az aktuális készletállapotról, s melyeknek eredményeit beszámolók és tervek készítéséhez használhatja.

6.sz. ábra: Az MM modul készletvezetési rendszere

A rendszer támogatja az automatikus vonalkód leolvasást interfészen keresztül, így az egyes anyagok azonosítása jelentősen egyszerűbbé válik.

2.1.6.7 Az Értékesítés modul (SD)

Az SD rendszer segítségével a BE Rt. értékesítéssel szemben támasztott igényei gyorsan és célzottan kielégíthetők. A modul egy vállalat értékesítéssel összefüggő tevékenységeit fedi le, az ajánlatkérés rögzítésétől az értékesítési számlák kiállításáig. 

Az üzleti folyamatok nem csak az első installálásnál, hanem folyamatosan optimalizálhatók. 

A rendelés előrehaladása grafikusan is ábrázolható a rendszerben. Az SD modul lehetőséget nyújt a vevő kinnlevőségeinek ellenőrzésére, valamint meghatározható a vevőre érvényes hitelkeret nagysága, amelyet a rendszer a vevő összes kinnlevőségeihez viszonyít. A nagyobb forgalmat bonyolító vevőknek bónuszkedvezményt adhatunk, amelynek mértékét a törzsrekordban tárolhatjuk minden vevőre külön-külön vonatkoztatva (lásd 7.sz. ábra). Mivel bizonyos helyzetekben szükség van a pótlékok és engedmények manuális módosítására, ezért minden árelemre definiálható, hogy manuálisan módosítható legyen-e és ha igen, milyen esetekben. Ezen esetekben abszolút és százalékos összegeket egyaránt megadhatunk.

7.sz. ábra: Az SD modul bónuszmegállapodás megjelenítése

Az értékesítés lebonyolításához különböző bizonylatok állnak rendelkezésre (pl. a kiszállításhoz, számlázáshoz stb.). A feldolgozási funkciók igény szerint kiegészíthetők, illetve a már definiált bizonylatfajták módosíthatók. 

A modul törzsadatai az összes értékesítési üzleti folyamat alapját képezik. A vevőkre vonatkozó adatokra a könyvelésnek (FI) is szüksége van, ezért az SAP-ban közös törzsrekord tartalmazza a szükséges adatokat. Az egyes alkalmazásokban a műveletek végrehajtásakor ezek az adatok automatikusan hozzáférhetők. A törzsadatok információkat tartalmaznak az üzleti partnerekről, anyagokról, árakról, kedvezményekről, adókról stb. Az egyszeri vevőkre a rendszerben külön számlacsoport található. A törzsadatok a mindenkori igényekhez igazítható rögzítési képernyők használatával hozhatók létre és tarthatók karban. A törzsadatok kereséséhez az SAP kiterjedt segítséget nyújt a kereső fogalmak segítségével. A törzsadatok összes módosítását feljegyzi a rendszer, így az adatok eredete nyomon követhető.

Az „értékesítés támogatása” almodul egy olyan információs adatbázis, amely eszközöket biztosít az eladást megelőző PR-tevékenységek lebonyolításához, a (potenciális) vevőkkel összefüggő információk tárolásához. 

Az „eladás” almodullal a vevői igényeket, ajánlatkéréseket, illetve azok érvényességi idejét tartjuk nyílván. A vevői rendelések alapjai a különböző törzsrekordokból a rendszer által javasolt adatok. Természetesen ezek az adatok szükség szerint kiegészíthetők vagy módosíthatók. Új vevői rendelés létrehozható egy már meglévő bizonylatra történő hivatkozással, ilyenkor a rendszer a megfelelő adatokat egy már meglévő másik ajánlatból veszi át (másolási funkció). A rendszer a különböző eladási tevékenységek lebonyolításához eltérő feldolgozási eredményeket biztosító dokumentum típusokat ajánl. A rendszerben kétféle keretszerződést definiálunk: szállítási tervet és szerződést. A szállítási tervek szállítandó mennyiségeket és szállítási határidőket tartalmaznak. A szerződésekben mennyiségek és árak kerülnek rögzítésre. Az R/3 rendszerben lehetséges szerződésfajták a következők: általános szerződések, valamint bérleti, szerviz- és karbantartási szerződések.

A „kiszállítás” almodul fő feladata a vevő kiszolgálásának biztosítása és a szállítmányozás tervezésének támogatása. A funkció használatával a vevő által rendelt anyagok (energia) szállításának dokumentálását biztosítjuk. Amikor az értékesített anyag (energia) elhagyja a gyárat, akkor a rendszer – ha ez szükséges – automatikusan elkészíti a megfelelő készletmozgási (MM modul), és főkönyvi könyvelési (FI modul) bizonylatokat. A rendszert általában úgy állítják be, hogy a kiszállítási okmányok nyomtatását a rendszerben való könyvelés után végezze, de lehetőség van periodikus (például kétóránkénti) nyomtatásra is. A kiszállítás az értékesítés integrált eleme, ezért ennek lebonyolításához szükséges a kiszállítási hely meghatározása. 

A számlázás almodul funkcióval zárjuk le az értékesítés folyamatát. A számlázás csekély ráfordítással elvégezhető, mivel a megelőző bizonylatokban már rendelkezésre állnak a szükséges információk. Manuális beavatkozásra csak kivételes esetekben van szükség. Különböző számlafajták és elszámolási formák állnak rendelkezésre (minden szállításhoz külön számla, több szállítás egy gyűjtőszámlában, egy szállítás több számlával), és a számlázás teljes mértékben integrálódik az SAP rendszerbe, ugyanis az adatok a számláról automatikusan átkerülnek a pénzügyi (FI), illetve a kontrolling (CO) modulokba. 

A számlákat azonban nem kell kötelezően továbbítani a pénzügyi könyvelésnek, ugyanis számlázáskor könyvelési zárlatot állíthatunk be. Ebben az esetben az FI modulhoz való továbbítás csak a zárlat manuális feloldása után következik be. A zárolt számlákat listán is megjeleníthetjük, ahonnan egyenként is feldolgozhatjuk őket. Ilyen könyvelési zárlat beállításának hiányában a rendszer a számlázási adatokat automatikusan a megfelelő számlákra könyveli.

A Logisztikai Információs Rendszer (LIS) értékesítésre vonatkozó standard lekérdezéseinek segítségével a vállalat értékesítési tevékenységéről részletes elemzések és kiértékelések készíthetők, lista, vagy grafikus formában. A LIS ezen túlmenően a többi logisztikai alkalmazásból is gyűjti és értékeli az adatokat.

Érdemes még megemlíteni, hogy az értékesítés modul használhatja az úgynevezett Elektronikus Adatcserét (Electronic Data Interchange – EDI), amely egy EDI-interfész segítségével lehetővé teszi adatok elektronikus cseréjét a különböző EDI partnerek között. Például ennek segítségével egy vevő képes lehet arra, hogy betekintsen az eladó vállalat aktuális értékesítésre szánt árukészletébe és arra rendelést adjon fel, így a kommunikáció és az információfeldolgozás jelentősen felgyorsul. Mivel azonban a BE Rt. termékei nem raktározhatóak, ezért a vállalatnál testreszabott SD modul nem támogatja ezt a lehetőséget.
2.1.6.8 A Pénzügyi menedzsment modul (TR)

Az SAP a vállalatok pénzgazdálkodási folyamatainak figyelemmel kísérésére fejlesztette ki a Treasury modult. Igen szorosan kapcsolódik a pénzügyi (FI) modulhoz, ennek működése alapvető feltétele a TR modul használatának. Szorosan kapcsolódik az anyaggazdálkodási (MM), valamint az értékesítés (SD) modulokhoz is.

A vállalat alapvető pénzügyi tevékenységei (fizetés, bankkönyvelés) az FI modulban is jelen vannak, de a TR modul ezen tevékenységeket megtartva, automatizálva, új elemekkel kiegészítve támogatja a pénzügyi folyamatok hatékony megvalósítását.

A Cash Management (CM) almodul segítségével követhetők nyomon a bankszámlák és egyéb pénzügyi eszközök alakulása a lekönyvelt tényadatok, illetve a tervezett folyamatok alapján. A pénzügyi folyamatok tervezésébe bevonhatók a szállítói és vevői számlák, valamint a szállítói és vevői megrendelések is. Így megvalósítható a rövid- és középtávú tervezés. A Cash Management funkciói: bejövő (SAP modulok felől vagy kívülről) adatok rögzítése, elemzése, szükséges pénzmozgások elvégzése. 

A Pénzügyi eszközszámítás és tervezés (CBM) almodul bevétel/kiadás struktúrában jeleníti meg a bevételek származását és a kiadások okát. Feladata a középtávú likviditástervezés és ellenőrzés. A pénzeszköz állományok az FI modulból jönnek át. A bevétel/kiadás struktúra összehasonlítására standard beszámolók vannak a rendszerben és tetszés szerinti egyedi beszámolók készíthetők. 

A fizetési javaslat elkészítése fontos funkciója a TR modulnak. A fizetési javaslat elfogadása után futtatható a fizetési program, amely a választott megoldástól függően elektronikus formában továbbítja az adatokat a bank felé, illetve átutalási megbízást nyomtat.

2.1.7 Az SAP R/3 rendszeradminisztrációja a BE Rt.-nél

2.1.7.1 Az adathozzáférés-védelem és a bejelentkezési jogosultság

Mivel a BE Rt. SAP R/3-as rendszere sok olyan adatot és információt tartalmaz, amelyek nem publikusak azok számára, akik nem dolgoznak közvetlenül ezen adatokkal, ezért a rendszerben létre kellett hozni egy átfogó védelmi rendszert, amely megakadályozza, hogy illetéktelenek hozzáférhessenek a vállalat adatállományához. 

Az SAP rendszerben háromféle jogosultsági szint létezik, amelyeket személyre szabottan a rendszeradminisztrátorok osztanak ki az ezekre jogosult felhasználóknak a megfelelő adatbázisokhoz való hozzáférés biztosítására.

Az első szinten elhelyezkedő felhasználóknak csak egy bizonyos korlátozott szintű adatbeviteli jogosultságuk van, vagyis néhány adatot a megfelelő helyre manuálisan bevihetnek a rendszerbe, de a már ott lévő adatokat nem tekinthetik meg.

A második szint az adott felhasználóknak lehetőséget biztosít, hogy egy meghatározott adathalmaz információit olvassák, de ezen információkon nem változtathatnak.

A harmadik szintű hozzáférési jogosultsággal rendelkező felhasználóknak lehetőségük van rá, hogy egy előre meghatározott adathalmaz információit ne csak megtekinteni tudják, hanem szükség esetén módosíthassanak is rajta.

A rendszerbe történő bejelentkezésnél a bejelentkezési párbeszédpanelen (lásd 8.sz. ábra) négy azonosítót kell kitölteni, ezek:

· Ügyfél azonosító

· Felhasználó azonosító

· Kulcsszó

Az Ügyfél azonosító egy háromjegyű szám, míg a Felhasználó azonosító a felhasználó nevének valamilyen elv szerinti rövidített változata. A Választott nyelv általában a magyar (H), habár az SAP az angol és a német nyelvű használatot is támogatja. 

8.sz. ábra: Az SAP R/3 bejelentkező képernyője

A Kulcsszóra már jóval több szabály vonatkozik az SAP-ban. Ezek:

· a minimális hossz rendszerparaméterrel állítható be

· az első pozíción nem állhat „!”, „?” jel

· az első három jel nem lehet azonos

· az első három betű nem származhat a felhasználó nevéből

· nem lehet „SAP” illetve „PASS”

· további tiltott kulcsszavak táblázatban definiálhatók

A rendszer előre megadott idő leteltével kikényszeríti a Kulcsszó módosítását.

 Egyébként is érdemes a Kulcsszót rendszeres időközönként módosítani, hiszen például gyakran előfordulhat, hogy a munkaállomás kezelője beteg vagy szabadságon van és emiatt másnak kell belépnie a rendszerbe.

A rendszer védelmet biztosít jogosulatlan kulcsszóhasználat, illetve betörési kísérlet ellen:

· három hibás kísérlet után automatikusan lezárul a bejelentkezés folyamata

· tizenkét hibás kísérlet után automatikusan zárlat alá kerül a felhasználó

· a zárlat másnap automatikusan feloldódik

A leírt normatívák rendszerparaméterezéssel módosíthatók.

A felhasználók jogosultságait a Jogosultsági Kézikönyv tartalmazza. Minden - éles rendszerre vonatkozó – jogosultság-módosítás csak a modul-felelős rendszeradminisztrátorok jóváhagyásával történhet.

Az SAP négyféle lehetséges hibaüzenetet tud küldeni. Ezek:

· ERROR – az adatbevitel során hibás, a rendszer számára értelmezhetetlen adatot vittünk be, a helyes adat beírása után továbbléphetünk

· WARNING – a rendszer egy figyelmeztetést küld, Enterrel továbbléphetünk

· INFORMATION – információ, Enter nélkül továbbenged a rendszer

· ABORT – rendszer megállás, kritikus leállás


2.1.7.2 A rendszer üzemeltetésének alapjai

A BE Rt.-nél telepített és üzembe helyezett SAP R/3-as rendszer összetettsége megköveteli, hogy az üzemeltetésével foglalkozók elsajátítsák és megismerjék a rendszer működésével kapcsolatos tevékenységeket. Ehhez a rendszer legfontosabb elemeit meg kell ismerni. Ezek:

· Fejlesztői / teszt rendszer (DTS)

· OSS router

· SAP router

· Produktív, vagyis éles rendszer (PRO)

· Adatbázis mentőeszköz

A rendszer működésének biztonsága szempontjából meghatározó fontosságú a Fejlesztői (DTS), illetve a Produktív (PRO) rendszer. Ezen két különálló, külön gépen futó rendszer beható ismerete tehát mindenképpen szükséges a biztonságos üzemeltetéshez. Ismerni kell a két rendszer biztonságos indításának, illetve leállításának módját, ugyanis ezen ismeretek hiányában jóvátehetetlen károsodásokat lehet okozni az SAP adatállományában.
A DTS rendszer szerverének bekapcsolásakor a bejelentkezési párbeszédpanelen három azonosítót kell kitölteni, ezek:

· Felhasználó neve (jelen esetben DTSAdm)

· Kulcsszó

· Domain név  (jelen esetben SAP)

A sikeres bejelentkezés után ellenőrizni kell az operációs rendszer (Windows NT Server) eseménynaplójában az „Alkalmazás” és a „ Rendszer” bejegyzéseket, amelyeket szükség esetén javítani kell. Az NT Service Manager-rel ellenőrizni kell, hogy a következő szerviz programok futnak-e:

· MSSQL Server (az adatbázis szerver)

· SQL Server Agent (a levelezésért, a job-okért, stb. felel)

· SAPDTS_00 (SAP szervizek)

Ezek után indíthatjuk az SAP rendszert az SAP Service Manager-rel. A teljes SAP indítása kb. 30-35 másodpercet vesz igénybe.

A DTS rendszer leállításakor mindig nagyon körültekintően kell eljárni, hiszen a rendszert rajtunk kívül mások is használják. Tervezett leállás esetén előre egyeztetni kell a felhasználókkal a leállás időpontjára, várható időtartamára vonatkozóan. Ezt Rendszerüzenet formájában tehetjük meg. A leállás során először be kell jelentkezni a rendszerbe és ellenőrizni kell, hogy van-e aktív, futó job a rendszerben. Amennyiben találunk ilyet, el kell dönteni, hogy megvárjuk-e, míg magától lefut, vagy feltétlenül le kell állítani. Az SAP leállításához az SAP Service Managert, míg a szervizek leállításához az NT Service Managert kell használni.
A PRO rendszer két nagy megbízhatóságú, megfelelően méretezett SAP szerverből áll, amelyek problémamentes energia ellátását egy szünetmentes tápegység (UPS) biztosítja. Először ezt kell bekapcsolni, majd utána az 1. számú PRO szervert. A szerver bekapcsolásakor a bejelentkezési párbeszédpanelen három azonosítót kell kitölteni, ezek:

· Felhasználó neve (jelen esetben PROAdm)

· Kulcsszó

· Domain név  (jelen esetben SAP)

A sikeres bejelentkezés után ellenőrizni kell az operációs rendszer (Windows NT Server) eseménynaplójában az „Alkalmazás” és a „ Rendszer” bejegyzéseket, amelyeket szükség esetén javítani kell. Ezután be kell kapcsolni a 2. számú PRO szervert. A bejelentkezés és az eseménynapló ellenőrzése a fentebb ismertetett módon történik. Ezután az erőforrások optimális kihasználásáért a feladatokat el kell osztani a két szerver között. Az 1. számú szerver lesz felelős a vezérlésért, az esetleg szükséges átkapcsolásért, valamint ez lesz az SQL szerver. A 2. számú szerver lesz az Applikációs szerver. Ezután indíthatjuk az SAP rendszert.

 A PRO rendszer leállítására ugyanazok a biztonsági előírások vonatkoznak, mint a DTS rendszerre. Tervezett leállás esetén előre egyeztetni kell a felhasználókkal a leállás időpontjára, várható időtartamára vonatkozóan. Ezt itt is Rendszerüzenet formájában tehetjük meg. A leállás során ugyanúgy be kell jelentkezni a rendszerbe és ellenőrizni kell, hogy van-e aktív, futó job a rendszerben. Amennyiben találunk ilyet, el kell dönteni, hogy megvárjuk-e, míg magától lefut, vagy feltétlenül le kell állítani. Utána a két szerver feladatait (vezérlés, applikáció, stb.) leállítjuk, majd kikapcsoljuk a szervereket és a szünetmentes tápegységet.

A rendszer fontos összetevője még az Adatbázis mentőeszköz, amely egy nagy megbízhatóságú, 35 GB (tömörítve 70 GB) kapacitású szalagos eszköz. A rendszerbiztonság megfelelő kialakításához elengedhetetlenül szükséges a megfelelő mentési stratégia kidolgozása. Rendszerösszeomlás esetén alapvető fontosságú, hogy minél kisebb adatveszteség érjen minket, ezért – meghatározott időközönként – az adatbázist el kell menteni. Ennek gyakorisága a BE Rt.-nél egy nap. 

A konfiguráció megváltozása esetén (vagy legfeljebb havonta) a rendszer egyéb, konfigurációs adatairól is másolatot kell készíteni - szerverenként - az úgynevezett Emergency Repair Disc-re. Ajánlatos egy szerverről több ilyen lemezt is készíteni és azokat biztonságos helyen tárolni. 

Az SAP rendszer nagyon sokféle nyomtatási módot támogat, ebből a BE Rt.-nél alapvetően kétféle használatos:

· Hálózati jellegű nyomtatás: Hálózatba kapcsolt nyomtatók esetén gyakorlatilag bármely felhasználó nyomtathat bármelyik nyomtatóra a jogosultságtól függően.

· Lokális jellegű nyomtatás: A felhasználó gépén lévő nyomtatóra történik a nyomtatás. Csak az adott felhasználónak van lehetősége nyomtatni.

Ahhoz, hogy az SAP vezérelni tudja a nyomtatónkat, az SAP-n belül kialakítottak egy parancssor-rendszert. A különböző helyzetekben az SAP ezeket a parancsokat küldi a nyomtató felé.

Nyomtatókat a DTS rendszerben érdemes létrehozni, tesztelni, majd a Transzport rendszer segítségével transzportálni az összes kívánt helyre. 

A Transzport rendszer az SAP olyan eszköze, amelynek segítségével biztosíthatjuk a fejlesztések, módosítások mozgathatóságát a különböző rendszerek (DTS, PRO) között. Ahhoz, hogy bármilyen transzportálható kérelmet transzportálni tudjunk, először azt engedélyezni kell. A Transzport rendszer helyes működését a DTS és a PRO rendszer között az Összeköttetési teszt segítségével lehet elvégezni.

10.sz. ábra: Az aktuális felhasználói lista képernyője

A Transzport rendszer alapvetően a biztonságot szolgálja. Fejleszteni, módosítani, tesztelni csak a DTS rendszerben lehet, majd a végleges fejlesztések, illetve módosítások innen kerülnek át a PRO rendszerbe, ezzel is védve az éles rendszert.

Az SAP rendszerrel foglalkozó adminisztrátoroknak a fentieken kívül még sokféle ismerettel kell rendelkezniük, amelyek mindenképpen szükségesek az SAP adminisztrálásához és a rendszer napi üzemeltetéséhez. Ismerniük kell például az aktuális felhasználói listák (lásd 10.sz. ábra), processzek és a rendszernapló megjelenítésének módját, valamint a felhasználó-adminisztrációt  is. További feladataik közé tartozik új felhasználók létrehozása, az egyes felhasználókhoz jogosultságok rendelése, aktiválása, elmentése.

2.1.8 Hálózati kapcsolat kiépítésének lehetőségei az SAP R/3 szerver és a user munkaállomások között

2.1.8.1 Számítógép hálózatok elméleti alapjai

Számítógép hálózatok alatt az egymással kapcsolatban lévő önálló számítógépek rendszerét értjük. A hálózatba kapcsolás lehetővé teszi a berendezések, perifériák, programok, adatok közös használatát, azaz a külön-külön meglévő erőforrások megosztását. Ez azt jelenti, hogy ezek az erőforrások a felhasználók fizikai helyétől függetlenül bárki (ténylegesen a megfelelő jogosultságokkal rendelkezők) számára elérhetők.

A rendszerben lévő eszközök teljesítményének egyenletesebb megosztására is lehetőséget biztosít ez a megoldás, valamint a kialakított rendszer nagyobb megbízhatóságú működést eredményez.

Lehetővé válik adatbázisok elérése, a benne lévő adatok felhasználása, sőt az adatbázis sok pontról történő bővítése.

Az alhálózatokat alapvetően két nagy csoportra oszthatjuk: két pont közötti, illetve közös csatornát használó (multipont) alhálózatokra. A hálózatok struktúrájuk szempontjából lehetnek csillag, gyűrű, fa, busz, rádiós, vagy teljes topológiájúak (lásd 11. és 12.sz. ábra).

11.sz. ábra: Pont-pont típusú hálózati topológiák


12.sz. ábra: Közös csatornát használó (multipont) típusú hálózati topológiák

2.1.8.2 A BE Rt. SAP R/3 hálózata

A hardver rendszer megtervezésénél a BE Rt. igényei alapján alapvetően a következőket kellett figyelembe venni:

· A megajánlott rendszer a lehető legjobban illeszkedjék bele a BE Rt. meglévő, illetve a későbbiek során kialakításra kerülő infrastruktúrájába.

· A megajánlott szerver / kliens architektúra legyen moduláris felépítésű, egyszerűen bővíthető.

· A rendszer teljesítménye legyen megfelelő, a kiépítettsége igazodjon a fejlesztés megfelelő fázisaihoz.

· A rendszer biztonsága, rendelkezésre állása feleljen meg a vállalat igényeinek.

A megvalósított rendszer általános logikai felépítését a 13.sz. ábra szemlélteti.

13sz. ábra: A megvalósított SAP hardver rendszer logikai felépítése

Ahogy az ábrán is látható, a rendszer legfontosabb elemei:

· Fejlesztői / teszt rendszer (DTS)

· OSS router

· SAP router

· Produktív, vagyis éles rendszer (PRO)

· Adatbázis mentőeszköz

A Fejlesztői / teszt rendszer egy nagy megbízhatóságú, kb. 10-15 egyidejű fejlesztő felhasználó kiszolgálására alkalmas SAP-tesztelt szerver (NetServer LH3 PII, Xeon / 450, 1 MB Cache, 640 MB RAM). 

Az OSS router feladata on-line Walldorf-i (SAP központ) kapcsolat felépítése, valamint a rendszer távdiagnosztikájához, a távoli rendszeradminisztrációhoz való hozzáférés biztosítása. Kialakításához szükséges egy NT alapú, két hálózati kártyás PC, valamint szükséges egy megfelelően konfigurált CISCO 1603 ISDN router telepítése is. A router egyik ISDN portja a távdiagnosztikához, a távoli rendszeradminisztrációhoz szükséges, a másik ISDN portja közvetlen összeköttetést biztosít a Walldorf-i SAP szerverekhez. Az összes kimenő vagy bejövő hívás megfelelő biztonságú és jogosultságtól függő. A routerhez ADMIN felhasználónévvel, BERTSAP jelszóval lehet csatlakozni.

Az SAP router feladata az SAP rendszer és az OSS router közti routolási feladatok elvégzése (HP Vectra PC).
 A PRO rendszer két nagy megbízhatóságú, megfelelően méretezett, clusterbe kapcsolt, SAP-tesztelt szerverből áll (NetServer LH4, PII, Xeon / 450, 1 MB Cache, 1280 MB RAM).

A szerverek erőforrásai a jobb erőforrás-kihasználás miatt megosztottak, adatbázis, illetve applikációs feladatokra. Valamelyik szerver meghibásodása esetén a futó feladatokat az aktív szerver átveszi. Az átkapcsolást a MS Cluster Server biztosítja, amely kb. 5 perc alatt valósítja meg az alkalmazás teljesen automatikus és biztonságos átkapcsolását. 

Az SAP rendszer alapvető, nagy megbízhatóságú adatbázis mentőeszköze HP SureStore DLT70 tapedrive típusú eszköz, melynek kapacitása 35 GB, tömörítve 70 GB. A rendszer további biztonságáról, az adatok védelméről a közös RAID lemez-alrendszer gondoskodik. A lemezek menet közben cserélhetők, így nem szükséges a rendszer leállítása.

A BE Rt.-nél kialakított SAP R/3 rendszer egy ETHERNET hálózat elérési technológiára alapuló, TCP/IP protokollt használó, Windows NT operációs rendszer alatt futó nyílt rendszer. 

A rendszer a bevezetés jelenlegi, első fázisában 50 user számára biztosít SAP hozzáférést. Ezek közül 3-3 a BE Rt. külső telephelyein (Újpesten, Kispesten, Angyalföldön, illetve Kőbányán) található. A telephelyek ETHERNET LAN hálózatából az adatok 64 Kbps-os bérelt telefonvonalon, CISCO routereken keresztül jutnak el a központi szerverekhez. A telephelyeken CISCO 805 típusú, a központban pedig CISCO 2610 típusú router biztosítja a hálózatok összekapcsolását.

Az SAP bevezetésének jelenlegi fázisában a telephelyek nagyrészt anyaggazdálkodási feladatokra használják a rendszert és így a hozzáférési pontok legtöbbje is a telephelyek raktárainál került kialakításra. 

A későbbiekben - további modulok bevezetése esetén – szükséges lesz, hogy a telephelyek további üzemeiben, igazgatási egységeiben is elérhetővé váljék az SAP, ehhez viszont a userek számának növelése, ebből következően pedig a telephelyek ETHERNET LAN hálózatának bővítése szükséges.

A távolabbi jövőben pedig – a vezetői információs rendszer bevezetése után – megvalósíthatónak tartanám, hogy a vállalat SAP R/3-as rendszere által feldolgozott adatokhoz, információkhoz a cég vezetői az INTERNET segítségével, házon kívüli tartózkodásuk esetén is szükség esetén hozzá tudjanak férni. Ehhez szükséges lesz elhelyezni a központi szerverszobában egy Internet Tranzakciós Szervert, illetve egy HTTP Web-szervert. Így a menedzsment távolléte esetén is lehetőség lesz a vállalat gazdálkodásával kapcsolatos stratégiai döntések meghozatalára. 

2.1.9 Az SAP rendszer alkalmazásában rejlő további lehetőségek
A BE Rt. - SAP koncepció tervezés során világossá vált, hogy sok olyan funkció működik a BE Rt.-nél, amelyek SAP-ban történő megvalósítása kívánatos lenne a jövőben. Ezek alapján elmondható, hogy érdemes lenne megvizsgálni a

· PM  - Karbantartás

· QM - Minőségellenőrzés

· HR  - Emberi erőforrás

· PS   - Projektrendszer

· IM  - Beruházás menedzsment

· EC  - Vállalati kontrolling

modulok későbbi bevezetésének lehetőségeit.

Most röviden kitérek ezen modulokra is, hiszen ezek bevezetését a jövőben mindenképpen kívánatosnak tartom a BE Rt.-nél. 

2.1.9.1 A Karbantartás modul (PM)

A PM alkalmazási komponens integrált alkotóeleme az R/3-as rendszernek és külön csatolófelületek nélkül is együttműködik a logisztikai, pénzügyi és számviteli valamint az emberierőforrás-gazdálkodási funkciókkal. A PM modul foglalja magában bármely iparág technikai rendszereinek üzemeltetését és karbantartását. A karbantartási tevékenység egyrészt irányulhat a saját technikai berendezés állomány karbantartására, másrészt vevők számára kínálhatja fel, mint szolgáltatást.

A rendszer lehetővé teszi a vállalat számára, hogy eszközeit a műszaki helyek, berendezések, hozzátartozó szerelési egységek és alkatrészek szerint egyszerű és áttekinthető rendszerbe foglalja. A karbantartás kapacitásegységeit, a műhelyeket is a PM komponensben lehet nyilvántartani. A karbantartási munkatársakat hozzárendelhetjük egy-egy karbantartási műhelyhez. Ez az alapja a karbantartási munkák tervezésének, végrehajtásának és későbbi analízisének, amire a PM modul szintén lehetőséget nyújt. A kényelmes kezelésű beépítési/kiépítési funkció minden átalakítást dokumentál a rendszerben. Ennek segítségével hiánytalan felhasználási eseménytörténet áll rendelkezésre. A karbantartási tervben szereplő műszaki objektumok, művelettervek és a karbantartási stratégia összekapcsolásával a rendszer a karbantartás esedékességi időpontjában automatikusan előállítja a rendeléseket. 

A számítástechnikailag támogatott karbantartás megvalósításához elengedhetetlenül szükséges a karbantartandó objektumok leképezése funkcionális, elhelyezkedési és a folyamatban betöltött szerepük szerint. A PM modul rugalmas strukturálási lehetőségei lehetővé teszik az objektumok igény szerinti leképezését, amely a hibahely pontos behatárolásához is segítséget nyújt. A modul a karbantartandó objektumokat saját törzsrekordban definiálja és tartja nyilván. Mindegyik törzsrekord tartalmazza az objektum releváns adatait (telepítési adatok, karbantartási adatok, műszaki dokumentációk, engedélyek, számlálóállások, stb.). A dokumentum jellegű adatokat az SAP dokumentum-kezelő rendszere kezeli, jeleníti meg és archiválja. A megfelelő megjelenítő programok alkalmazásával gyakorlatilag mindegyik dokumentum bármelyik munkahelyen rendelkezésre áll. 

A karbantartásnál nem várt események is felléphetnek, amelyek gyors ellenintézkedést követelnek meg a karbantartási szervezettől. Ehhez a PM modulban egy átfogó jelentési és rendelési rendszer áll rendelkezésre a hibabejelentéstől a karbantartási rendelés engedélyezésén és végrehajtásán keresztül a karbantartási jelentés lezárásáig és elszámolásáig, amellyel a karbantartási intézkedéseket rugalmasan, a vállalat igényeihez illesztve tudjuk rögzíteni és nyilvántartani. 

A BE Rt.-nél nem csak a saját munkatársak vesznek részt a karbantartási munkálatokban, hanem külső cégeket is bevonnak ebbe. Ennek főbb okai a belső kapacitáshiány, speciális szakképesítést igénylő munka, vagy az, hogy egy külső cég bevonása a költségek szempontjából kedvezőbb megoldást jelent. A PM modul támogatja ennek teljes folyamatát a beszerzési igények létrehozásán keresztül a megrendelésen át a számlaellenőrzésig bezárólag. 

A PM komponens lehetőséget nyújt arra, hogy a karbantartandó objektumainkat különböző kiértékelési szempontok szerint elemezzük. A karbantartási történet révén hosszú távú kimutatással rendelkezünk a műszaki adatokról. Ezek bármikor rendelkezésre állnak az elmúlt karbantartási intézkedések kiértékeléséhez, illetve a jövőbeni karbantartási intézkedések tervezéséhez. Egy objektum műszaki adatai egy jelentés lezárásánál automatikusan a karbantartási történetbe kerülnek.

Az adatok kiértékeléséhez a karbantartási történet mellett a Karbantartási Információs Rendszer (PM-IS) is rendelkezésünkre áll, amely része a Logisztikai Információs Rendszernek. A karbantartási történettel szemben, amely részletes adatokat tartalmaz, a PM-IS-ben összesített adatokat találhatunk (például káresetek száma, rögzített állásidő), amelyek lehetővé teszik a gyors elemzést, például az üzemzavarok okainak elemzését.

A BE Rt.-nél a karbantartási munkálatok természetesen nem a PM komponens bevezetésével kezdődnek el. A Kelenföldi Erőműben például a meglévő karbantartandó objektumok már rendelkeznek egy többé-kevésbé részletes eszköztörténettel, amelyet jelenleg egy másik rendszerben, az ú.n. Winkuti rendszerben tartanak nyilván. A karbantartási elemzések szempontjából fontos lesz, hogy a modul ezeket az információkat is el tudja érni. Ennek érdekében megvan rá a lehetőség, hogy a PM bevezetéséhez szükséges adatok mellett a történeti adatokat is átvegyük. Csatolófelületek segítségével automatikusan átvehetjük az alkalmazási, jelentési és rendeléstörténeti adatokat. Ezek úgy kerülnek be a PM-IS-be, mint hogyha hagyományos módon az operatív karbantartási események folyamán keletkeztek volna. 

2.1.9.2 A Minőségellenőrzés modul (QM)

Az SAP logisztikai rendszerében elhelyezkedő QM modul elsősorban a klasszikus minőségbiztosítási feladatokat, a minőségtervezést, a minőségvizsgálatot és a minőségirányítást látja el. Az integrált rendszer átfogó módon támogatja az ISO 9000-es szabvány sorozatnak megfelelő minőségbiztosítási rendszer elemeit. Egy-egy anyag, berendezés minőségi bizonyítványának automatikus elkészítésekor a rendszer az alkalmazási környezetből, illetve az adott modulból (pl. MM, PM) származó információkat használ fel.

Amennyiben a vevő nincs megelégedve a szállított áru, vagy energia minőségével, illetve műszaki paramétereivel, akkor a modul a reklamációk feldolgozásához a „minőségi jelentések”  elnevezésű speciális komponenst kínálja fel.

A rendszer a minőségvizsgálat költségeit (vizsgálati költségek, hibaköltségek) egy költségszámítási rendelésben gyűjti, majd innen elszámolja őket a költségviselő szervezeti egységre. 

2 1.9.3 Az Emberi erőforrás modul (HR)

A HR modul mind önállóan, mind más SAP modulokkal együtt, integrált rendszer részeként is alkalmazható. Ez biztosítja a funkciók közötti átjárhatóságot. A HR modul maga is több, egymástól függetlenül és integráltan is alkalmazható komponensből áll, így biztosítható, hogy csak az adott vállalat számára fontosak kerüljenek bevezetésre oly módon, hogy megoldott legyen e komponensek egymással, illetve a többi modullal való integrációja, valamint lehetséges legyen a rendszer további komponensekkel való bővítése. 

A „szervezeti felépítés és szervezettervezés” komponens képezi az összes személyzeti tervezési tevékenység alapját a HR modulon belül. Mivel a BE Rt.-nek több telephelye, illetve erőműve is van, ezért ez a terület különösen nagy jelentőséggel bír.

A „képzettségek és követelmények” komponens segítségével mód nyílik a képzési és továbbképzési szükségletek meghatározására.

Az „egyéni karriertervek komponens” egy meghatározott személyből és az illető képességeiből megállapítja, hogy az adott személy mely pozícióra alkalmas.

A „személyzeti törzsadatok kezelése” komponens minden munkatársat egyértelműen besorol a vállalati struktúrába, hozzárendeli egy szervezeti egységhez.

Az „időgazdálkodás” komponens előre rögzített naptár szerint definiálja személyek (esetleg gépek) munkaidejét.

A „bérszámfejtés” komponensben a munkatársak bére és juttatásai, illetve a tőlük levonásra kerülő tételek bérelemek formájában kerülnek rögzítésre. Ezt a komponenst rendkívül fontosnak tartom a jelenlegi, elavult bérelszámolási rendszer (Pcbér) kiváltására.

A HR modul nyitott interfészeket (Business Application Program Interfaces - BAPI) biztosít a külső adatcsere megvalósításához, így a modul problémamentesen működik együtt a saját fejlesztésű szoftvermegoldásokkal vagy harmadik fél termékeivel.

A HR modulhoz további komponensek is tartoznak (pl. toborzás, szeminárium adminisztráció stb.), de mivel úgy gondolom, hogy ezekre belátható időn belül nem lesz szüksége a BE Rt.-nek, ezért ezeket nem ismertetem.

2.1.9.4 A Projektrendszer modul (PS)

A PS modul a projekt-menedzsment eszközeit foglalja magában, minden részterületet felölelve. Az integrált projekt rendszer segíti a döntés-előkészítést és optimalizálja a projekt végrehajtásának üzleti folyamatait. 

A projekt végrehajtásához szükséges egyes feladatokat a rendszer struktúraelemekben jellemzi, melyek a projekt mindenkori megvalósítási fázisától függően az egyes szinteken lépésről-lépésre tovább tagolhatók. A BE Rt.-nél jelenleg, és a közeljövőben is rengeteg projekt indulása várható, amelyek miatt a modul feltétlenül szükséges lenne, hiszen így lehetséges lenne projekt pénzügyi terv készítése, valamint a projektek állapotának követése számos szempontból (határidők, költségek, stb.).  

2.1.9.5 A Beruházás menedzsment modul (IM)

Az IM modul segítségével lehetőség nyílik a beruházási programok átfogó tervezésére és az egyes beruházási intézkedések vezérlésére. A modul alkalmas átfogó eszközberuházások kontrolling-orientált kezelésére, valamint a beruházásokhoz rendelt összköltség-keret tervezésére, elosztására és beruházási határidők megállapítására.

A BE Rt.-nél jelenleg a kontrolling modul végzi a beruházások kezelését, de ennek a módszernek a nagy hátránya, hogy a kontrolling modul csak a beruházáshoz kapcsolódó pénzösszegeket tudja lekezelni, de magát a beruházási folyamatot a tervezéstől a kivitelezésig nem. Mivel a vállalatnál a közeljövőben jelentős beruházások beindulására lehet számítani, ezért nagyon fontos lenne a modul mielőbbi megvásárlása és üzembe helyezése.

2,.1. 9.6  A Vállalati kontrolling modul (EC) 

Az SAP R/3 rendszer EC modulja egy olyan magas szintű kontrolling lehetőségét biztosítja, amely segít abban, hogy a vállalatot mint egységes egészet vezethessük. Négy komponensből tevődik össze (Profit-center számítás, Konszolidáció, Tervezés, Vezetői Információs Rendszer). Ezen komponensek közül legfontosabbnak a Vezetői Információs Rendszer (EIS) bevezetését tartom. Hogy az egyre gyorsabban változó vállalati környezetben megfelelő döntéseket tudjanak meghozni, a vállalat döntéshozóinak egy kényelmes és hatékony információs rendszernek kell rendelkezésére állnia, amely segítségével kiválaszthatják az operatív adatok áradatából a releváns adatokat. A hagyományos, tisztán papíron alapuló beszámolórendszer ezeknek a követelményeknek nem tud eleget tenni, hiszen túl sok manuális munkára van szükség ahhoz, hogy papíron szolgáltassák a vezetőség számára a számukra lényeges információkat. További jelentős problémát okoz, hogy a klasszikus vállalati beszámolórendszerben túl későn érkeznek meg a szükséges információk és gyakran téves adatokat is tartalmaznak.

Ezért olyan nagyteljesítményű információs rendszerre van szükség, amely messzemenően támogatja és felgyorsítja a beszámoló készítés folyamatait és lehetővé teszi, hogy on-line üzemmódban bármikor célzottan lehívhatóak legyenek a döntéseket támogató információk. Ehhez egységes adatbázissal kell rendelkezni.

Az EIS egyedi konfigurálását egyszerűen paraméterek beállításával végezhetjük. A szükséges technikai környezetet (adatbázis-táblák, képernyőfelületek, stb.) a rendszer automatikusan generálja, tehát nincs szükség a program egyedi kialakítására nagy programozási ráfordítással.  Ezen lehetőségek kihasználásával mód nyílik a rendszer gyors bevezetésére és költségkímélő karbantartására. Az SAP-EIS lehetővé teszi az adatok közvetlen átvételét az R/3-as rendszerekből és egyéb alkalmazásokból tisztán paraméterek beállításával, a rendszer kezelését így végezheti közvetlenül az adott szakrészleg. Lehetőség van a mozgásadatok manuális karbantartására illetve kiegészítésére is.

Az EIS adattechnikai alapját egy egyedileg konfigurálható EIS adatbázis képezi, amely alapadatokat szolgáltat az összes beszámolóhoz és amelybe az összes szükséges adat bekerül az EIS adatbeszerzési funkció segítségével. Az adatbázis természetesen jogosultsági kóddal védett.

Számítástechnikai szempontból mindegyik SAP-EIS aspektus egy adatbázis-tábla. Az adatbázis-táblák összessége adja az SAP-EIS adattárat, amelynek legnagyobb előnye a bővíthetőség. 

Az EIS komponensben az adatokat számos funkció segítségével dolgozhatjuk fel. A menedzsment részére történő megjelenítéshez egy teljes mértékben grafikus, többdimenziós felhasználói felület áll rendelkezésre.

A rendszerben az adatok megjelenítése kétféle módon történhet: beszámolófüzetek formájában vagy szabad vizsgálati módszerrel. A beszámolófüzet beszámolói állhatnak egy vagy több oldalból, illetve előre definiált űrlapokból is. Egy oldal tartalmazhat táblázatot, grafikát vagy szöveget. A beszámolófüzet nagy előnye a beszámolók áttekinthetősége, valamint hogy az adatokat átadhatjuk EXCEL vagy WORD alapú PC alkalmazásoknak és ott további módosításokat végezhetünk rajtuk. A beszámolókat természetesen ki is nyomtathatjuk. A szabad vizsgálati módszer az egyes értékek és jellemzők kombinációjának interaktív vizsgálatát jelenti. A menedzsment az adatállományt az összes létező jellemző szerint kiértékelheti, valamint végezhet eltéréselemzést is.

A modul megvásárlását akkor tartom feltétlenül szükségesnek, ha az előbbiekben bemutatott SAP modulok nagy részét a BE Rt. beszerzi és emiatt - az operatív adatok növekvő száma miatt – mindenképpen szükségessé fog válni egy olyan rendszer, amely a cég menedzsmentjét ellátja a számukra leglényegesebb információkkal.

2.1.10 Készletgazdálkodás    

2.1.10.1 A készletgazdálkodásról általában

A termelés és a fogyasztás időben nem összehangolt folyamatok. Egyes termékek termelése gazdaságossági megfontolások vagy objektív körülmények következtében nem folyamatos, a  fogyasztás ugyanakkor folyamatosan igényli a termékeket.

Vannak olyan termékek,  amelyeket az ipar folyamatosan állít elő, a fogyasztók pedig csak meghatározott időszakokban kívánják megvásárolni azokat.

A készletgazdálkodásnak az a feladata, hogy kiegyenlítse a termelés és a fogyasztás időbeni eltérését. Első megközelítésre a megoldás igen egyszerűnek tűnik. Mindig annyi készlettel kell rendelkeznünk, hogy az igényeket ki tudjuk elégíteni. A dolog még sem ilyen egyszerű, hiszen ehhez a fogyások várható ütemét kellene tudni előrejelezni. A termékek készletezése ugyanis anyagi terheket ró a vállalatra. Egyrészt azért, a termékeket raktározni kell, másrészt azért mert a  késztermé kelőállításába költségeket fektetünk, melyek csak akkor térülnek meg, ha értékesítjük az árut. A termék készletezésével tehát „megelőlegezzük” az értékesítést követő árbevételt. Mindezt figyelembe véve a vállalatok optimális készletszintre törekszenek.

Az optimális készletnagyság kialakítására különféle készletgazdálkodási módszerek alkalmazhatók. A vállalat készleteinek nagysága a következő módon alakul.

Adott időszak kezdetén a vállalat úgynevezett nyitókészlettel rendelkezik. A nyitókészlet és az időszak folyamán beszerzett termékek együttesen a tárgyidőszak készletét képezik. A tárgyidőszak készlete folyamatosan csökken a vizsgált időszak forgalmával, melynek eredményeként az időszak végére kialakul az úgynevezett zárókészlet. Az eredményes gazdálkodás érdekében tervezni kell a  készletek időbeni alakulását ( csökkenés, növekedés ) nem csupán termékre vonatkozóan, hanem annak választékára vonatkozóan is. A választékot mélységben és szélességében határozzuk meg. A választék mélysége azt jelenti, hogy adott termékből milyentípusok készletezését kívánjuk megoldani, a választék szélessége pedig azt jelenti,  hogy milyen terméket kívánunk készletezni.

2.1.10.2 A készletek fajtái
Az előbbiek alapján a készletgazdálkodás a termelés és az értékesítés folyamatos zavartalan működéséhez szükséges erőforrásokat biztosító gazdasági tevékenységeket, a hozzá kapcsolódó döntési és tervezési feladatok rendszerét jelenti. Feladata, hogy a fogyás előrejelzésén keresztül határozza meg és biztosítsa az optimálisnak tekinthető beszerzési mennyiséget és azt a beszerzési ütemet, amely lehetővé teszi a termelés folyamatosságát Az anyagáramlási folyamat szempontjából a készletezés folyamat megszakítását jelenti. Elsődleges oka a kereslet és a kínálat tér-és időbeli eltérése. Sok esetben ez szükségszerű, a termelési folyamatok jellege vagy a gyártás sajátosságai kényszerítik ki. Készletek felhalmozása egyéb gazdasági, vagy biztonsági okok miatt is történhet. Mint korábban is említettem a gazdasági szervezetek készletekben lekötött tőkemennyisége ki nem használt erőforrás, költségnövelő tényező, ezért minimalizálása régi törekvése a szervezetek gazdálkodásának. A termelési tényezők egy része készlet. ez a vásárolt készletek állománya. Ide tartoznak az alapanyagok, a segédanyagok, a vásárolt készletek, illetve néhány olyan készletelem, amelyre az újratermelési folyamat több szakaszában is szükség van (fűtőanyag, üzemanyag, göngyöleg, fogyóeszköz ).A forgalmi szférából a termelési szférába átkerülve is találunk készletelemeket: a gyártási folyamat egyes szakaszai között a félkész termékek, magában a gyártásban pedig a befejezetlen termelés állománya jelenik meg. A termelési folyamat végén új termékek keletkeznek, ezek a vállalat késztermékei. A félkész termékek és a befejezetlen termelés állománya a vállalat saját termelésű készleteit jelentik. 

Felépítés szerint  az alábbi készleteket különböztetjük meg:

-Minimális készlet (más néven törzskészlet vagy biztonsági készlet) az az anyagmennyiség, amely a biztonságos termelés érdekében, az anyagszállításokban beálló esetleges fennakadások idejére biztosítja a termelés anyagszükségletét. Ezt a mennyiséget állandóan készleten kell tartani.

-A folyókészletet  a normális ütemű termelés ellátására szolgál két egymás követő anyagszállítmány beérkezése közötti időtartamban. A folyókészlet változó mennyiség , mely az anyag beérkezésekor a legmagasabb, és a következő éppen esedékes szállítmány beérkezése előtt a legmagasabb. 

 -A maximális készlet a minimális készlet és a teljes folyókészlet összege.     Számítási és ellenőrzési célokat szolgál.

 
-Az átlagos készlet a minimális készletet és a folyókészlet felét foglalja magában. 

A készletnorma nagyságát a termelés szervezési színvonala és az anyagszükségletet befolyásoló paraméterek határozzák meg. A készletnormák megállapítása, kidolgozása előtt elemezni kell az előző időszak adatait, az esetleges zavarok okait. Készletnormákat becsléssel és számítással lehet megállapítani. A becsült készletnormák készítésekor az alábbi tényezőket kell figyelembe venni:

· napi átlagos anyagfelhasználás: ennek kialakításakor számításba kell venni azokat a termékeket, amelyek termelése egyidőben  folyik és előállításukhoz az adott anyag szükséges, a napi átlagos termelési mennyiségeket, a felhasználási anyagnormákat .

· szállítási időközt

· a szállítási idő várható értékétől való átlagos eltérést ( biztonság ).

· A beérkező anyagok átvételéhez szükséges időt.

2.1.10.3 A készletgazdálkodás programrendszere

A készletgazdálkodás felhasználói programcsomagja olyan programokból, alprogramokból és dokumentációkból áll, hogy az minden felhasználónak a saját készletgazdálkodási rendszere fejlesztésénél segítségére legyen (lásd 14sz.ábra )


14. sz. ábra: A készletgazdálkodás program rendszere (forrás: Szegedi  1998)

2.1.10.4 Készletelemzés  

Egy raktárkészlet gazdálkodási rendszer bevezetésére irányuló első lépés a készletelemzés kell hogy legyen. Ez olyan kérdésekre segít válaszolni, mint „mit kell irányítanunk?” és „hogyan kell ezt irányítanunk?”

A tapasztalat azt mutatja, hogy egy vállalatnak a csekély értékű raktározandó tételekkel más módon kell gazdálkodnia, mint a nagy értékűekkel. Ha mégis azonos módon gazdálkodik úgy előfordulhat, hogy a kisebb értékű tételek gazdálkodására túl sok időt fordít. Az elemzés segít a készleteket olyan csoportokra osztani, melyek a gazdálkodás különböző fokozataiban használhatók fel. Ezeket a csoportosításokat az éves felhasználás értékeinek alapján kell elvégezni. A készlet tipikus csoportosítás megmutatja, hogy  a tételek viszonylagos kis mennyisége az évi felhasználási érték hány százalékát adja ki, míg a legtöbb tétel összesített értéke az éves felhasználási értéknek csak kis részét képezi.

A BE Rt. esetében is tipizálni lehet a készleteket a felhasználási értékek alapján. Míg az üzemeltetéshez szükséges anyagok a beszerzési érték kb.20%-a, addig a tüzelőanyag 80%-os értéket képvisel. A készletérték szerinti felosztás segít a felhasználónak azokra a részletekre figyelni, melyek számára a legnagyobb befektetést jelentik. A készletelemzés befolyásolja a rendelési mennyiség és a rendelési pont kiszámításának módszerét is Néhány tétel megrendelhető a pontos szükségletérték alapján, míg más rendelési mennyiségeket a becsült szükségletek alapján kell számítani.

Rendelési pont

A készletgazdálkodás keretein belül a legfontosabb döntések közé tartozik a rendelési pont és a rendelési mennyiség meghatározása.  Ezek ugyanis a készletgazdálkodás két alapvető kérdésére vonatkoznak: ”mikor kell rendelni?” és „ mennyit kell rendelni? „ Ezek a döntések befolyásolják a készletekre vonatkozó befektetések mértékét, a szállítási készség szintjét a vevők felé. A rendelési pont alapvetően egy olyan mennyiség, mely a rendelkezésre álló készlettel  (raktárkészlet +megrendelt készlet ) összehasonlítva megadja, hogy a  készlet kiegészítéséhez szükséges-e egy megrendelés kiírása . Amennyiben a készlet ezt a pontot elérte és a rendelés kiadásra került, még mindig elegendő mennyiségnek kell rendelkezésre állni a szükséglet fedezésére, míg az új rendelés meg nem érkezik.

Biztonsági készlet

A biztonsági készlet az a mennyiség, amelyet elővigyázatosságból vagy hiány elleni védelemből készleteznek. Ilyen hiány az utánpótlási idő alatt fellépő, előre nem látott igény hatására jöhet létre, ha ez az igény az átlagos érték felett van. Mivel a rendelési pont az átlagos igény alapján kerül kiszámításra, ezt meg kell emelni, hogy olyanidőkben sem kerüljünk zavarba, amikor az utánpótlási időszakban az átlagos igénynél a tényleges felhasználás nagyobbnak bizonyul. Így jön létre az úgynevezett pufferkészlet, amelyet biztonsági készletnek nevezünk. A biztonsági készlet bevezetése a telje, átlagos készletet megemeli és ezzel a készletezés költségei is megemelkednek.

Ha a készlet kiegészítéséhez kiadunk egy megrendelést, mindig fennáll egy bizonytalanság az áru beérkezéséig történő felhasználást illetően. Ezzel a ténnyel számítva állapítjuk meg a rendelési pontot. Ha ehhez csak az átlagos szükséglete vesszük figyelembe, akkor az utánpótlási időszak alatt, az esetek 50 %-ban hiány léphet fel. A biztonságosabb ellátás érdekében a rendelési pontot meg kell emelni a biztonsági készlet hozzáadásával. A biztonsági készlet lehet egy bizonyos mennyiség, de lehet az utánpótlási idő egy bizonyos százaléka is.

Rendelési mennyiség

A készletgazdálkodás egyik legfontosabb mozzanata az a döntés, hogy egy bizonyos termékből mennyit kell megrendelni. A beszerzett termékek mennyiségei ugyanis közvetlen kapcsolatban állnak a teljes, átlagos készlettel.

Teljes átlagos készlet = Rendelési mennyiség/2 +Biztonsági készlet

Ez a képlet viszonylag állandó felhasználás esetén érvényes, vagyis egy nagyon durva módszernek tekinthető a fogyás előrejelzése kapcsán. Egy társaság lényeges megtakarításokat érhet el, ha a teljes, átlagos készlete tekintélyes mennyiségben le tudja csökkenteni. Ez a csökkentés azonban nem befolyásolhatja, illetve zavarhatja a termelés biztonságát és nem válhat más költségek megfelelő növelésével hatástalanná.

2.2 Modern megközelítés

2.2.1 Mesterséges intelligenciák

 A mesterséges intelligencia (MI) alapú előrejelző, hasonlóságelemző rendszerek  a klasszikus matematikai-statisztikai eljárások halmazán túlmutató, a számítástechnika adta lehetőségek folyamatos kihasználása révén jöttek létre. A mesterséges intelligencia kifejezés McCarthytól származik, aki  a dartmounthi konferencián használta, ahol először foglakoztak ezzel a területtel. 

Az MI eljárások közös jellemzője e területen, hogy

· cél(függvény)-orientáltak, szemben a klasszifikálást végző eljárásokkal 

· gépi tanulást szimulálnak, vagyis esetgyűjteményeken ellenőrizve önmagukat, a kombinatorikailag lehetséges összefüggések halmazából- a keresési stratégiák ötletességétől függően- több-kevesebb próbálkozás után olyan összefüggéseket képesek megtalálni, amelyek adott kérdésre legalább olyan, vagy helyesebb választ adnak, mint bármely más ismert eljárások

Az MI eljárások így elméletileg kielégítik az általános problémamegoldással szemben támasztható elvárásokat A lehetőségek határát a céltalanság tétele jelenti, mely szerint elméletileg sincs olyan célfüggvény a tanulás vezérlésére, mely egzakt módon biztosítaná, hogy a tanulásban/tesztben jobb célfüggvény értékkel rendelkező összefüggés az éles alkalmazásban is helyesebb lesz. Ebből az elméleti okokból kiindulva, illetve a gyakorlatban mindig jelentkező végesség és limitáltság ( idő, ember, adat, sebesség ) alapján, valamint az emberek egy részének megalapozatlan „gépekkel” szembeni averziója ellen is szólva fontos kijelenteni, hogy a tanuló gép csak azt tudja megtenni, amit az ember is megtenne, csak mind ezt nagyságrendekkel gyorsabba és precízebben. Így a mesterséges intelligenciák tömeges alkalmazása csak akkor lehet sikeres, ha az a gép és az ember szimbiózisára épül.

A mesterséges intelligencia kutatás elfogadott definíció híján leginkább tevékenységi területével jellemezhető.( Pitlik 1995 ) 

 A kutatott területek közé tarozik:

· az ember és gép között természetes nyelven történő kommunikáció       

     lehetőségeinek kutatása, 

· az automatikus programozás és bizonyítás kidolgozása,

· gépi tanulás elveinek vizsgálata,

·  a képfelismerés lehetővé tétele,

· robotika,

· szakértői rendszerek fejlesztése
3.Esettanulmány: A BE Rt tüzelőanyag készletek alakulásának különböző módszerekkel történő előrejelzése és elemzése

3.1 Prognózisok készítése különböző módszerekkel

A vizsgálat tárgya a BE Rt tüzelőanyag felhasználásának előrejelzése. Ennek fő célja a döntés előkészítéshez szükséges információk megszerzése, a tervezés folyamatának átgondolása, olyan jövőbeli nem kívánt állapotok elkerülésére, amelyek vesztességet okozhatnak. A tervezés és az előrejelzés két különböző funkció. Az előrejelzés általában arra használják, hogy előre leírja mi fog történni adott feltételek mellet, másrészről viszont a tervezés magába foglalja olyan előrejelzések használatát, amelyek jó döntések meghozatalát segítik elő a szervezet számára. Általánosságban az előrejelzés a tervezési folyamat beviteli adatai, amely nem más, mint megtalálni az összefüggést az ismert múlt és a megismerni kívánt jövő között. Bármilyen előrejelző módszerről is legyen szó, Pitlik (1994) szerint a következő lépések mindig fellelhetők:

· Össze kell állítani a szükséges analógiákat felmutató input mátrixot

· Meg kell határozni a vizsgálni kívánt összefüggések körét

· A hiba számítás módján keresztül meg kell adni a potenciális összefüggések rangsorát

· Végül meg kell találni a lehetséges összefüggések közül a legjobbat.

3.1.1 Anyagprognózis készítése SAP MM modul segítségével

Az anyagprognózis egy matematikai előrejelző eljárás, amely a múltbeli értékekből különböző matematikai modellek segítségével tervértékeket határoz meg a jövőre nézve. A felhasználásvezérelt diszpozícióban az anyagprognózisnak a következő feladatai vannak:

    
-   Szükséglet meghatározása

· A kiadási adatok meghatározása a jelző- és biztonsági készlet 

              meghatározásához.

Az anyagprognózis általában háttérmóduszban hajtható végre. Az anyag-felhasználási értékek képzik a prognózis alapját. A prognóziseredmények minősége e múltbeli értékek számától és minőségétől függ. Egy múltbeli idősor elemzésénél különböző törvényszerűségeket lehet megállapítani, amelyekből a következő prognózismodellek vezethetők le:

· Konstansmodell: A múltbeli értékek alakulása állandó, így hosszabb

     időtartamon keresztül egyformák maradnak, és mindössze esetleges  

     ingadozások mutatkoznak.(lásd.15.sz.ábra)


15.sz.ábra:Konstans modell

· Szezonmodell: A múltbeli értékek szezonális jellegű alakulásánál az

     idősorban periodikusan visszatérő és az átlagtól feltűnően eltérő 

     értékeket lehet megállapítani.(lásd 16.sz.ábra)


16sz.ábra:Szezon modell

· Trendmodell: A múltbeli értékek alakulása trendjellegű, hosszabb 

     időtartamon keresztül emelkednek vagy süllyednek.(lásd 17 sz. ábra)



A prognózis előtt el kell végezni a múltbeli értékek elemzését és az idősort hozzá kell rendelni a megfelelő modellhez. A prognózismodellt vagy a felhasználó adja meg, vagy a rendszer választja ki egy inicializálási folyamat keretén belül. Mivel az energia fogyasztás az időjárási körülményekből adódóan szezonális jellegű, ebből adódik, hogy a BE Rt. tüzelőanyag felhasználása is szezonális. A következőkben a tüzelőanyagra vonatkozó prognózist kívánom bemutatni. Az előrejelzés végrehajtására a prognózis-képen, az anyag-törzsrekordban kerül sor. Az elemzéshez a 1993-2000 évi tüzelőanyag felhasználást vettem figyelembe (lásd 18.sz.ábra). Az adatok bevitelére "a felhasználás értékei " menü segítségével lehetséges. Itt lehetséges a bevitt adatok ellenőrzése, illetve módosítása. A végrehajtás a "prognózis végrehajtása menüvel” végezhető el, ahol rögzítésre kerülnek az alábbiak:

    -A prognózis periódus kódja: azt az intervallumot adja meg, amelyre a 

      rendszer a felhasználási adatok alapján készíti el a prognózist

    -A múltbeli értékek számai: meghatározza, hogy hány múltbéli periódussal

     tud dolgozni rendszer

    -A prognózis dátumának kezdete

    - Az alkalmazott modell típusa

A program automatikusan a végrehajtás időpontját követő hónapot tekinti az előrejelzés első hónapjának. 

A figyelembe vett időszak felhasználási adatainak a rendszerbe történő bevitele manuálisan történt, mivel a rendszer bevezetése óta nem volt lehetőség az előző évek adatainak a régi rendszerből való áttöltésére. A bevezetést követően a rendszer automatikusan tárolja az adatokat, amelyek segítségével további elemzések készíthetők. A prognózis dátumának kezdete a vizsgálat tárgyának függvényében tetszőlegesen beállítható, míg az alkalmazott modell típusát szakmai alapon kell megállapítani a tüzelőanyag felhasználás trendjének figyelembevételével. Mivel ezt egyértelműen a szezonalítás jellemzi a beállítás is ennek megfelelően történt. A meghatározott modell érvényességét a rendszer folyamatosan ellenőrzi, nem megfelelősség esetén hibaüzenete küld.

18.sz.ábra:A tüzelőanyag felhasználás adatai

A program a prognózis kiértékelésére az alábbi matematikai összefüggéséket alkalmazza: 

19.sz.ábra:Prognosztizált értékek

A 19.számú ábra a prognosztizált értékek egy részét mutatja be beállítás alapján. A program az első év kivételével automatikusan kiszámolja az elmúlt időszak felhasználási adatai alapján az ezekhez tartozó előrejelzett értékeket. 

Az 1999 és 2000 évi tényleges- és prognosztizált adatokat a 20.számú táblázat szemlélteti. A táblázat első oszlopában a hónapok, a másodikban az 1999 évi tényleges felhasználások, a harmadik oszlopban a 2000 évi előrejelzések, míg a negyedik oszlopban az 1999 évi tényleges felhasználás és a 2000 évi előrejelzett értékek növekedés illetve csökkenés trendjét szemlélteti. A növekedést a +, míg a csökkenést a – előjel jelzi. Az ötödik oszlopban a 2000 évi tényleges felhasználások találhatók. A hatodik oszlop az 1999 évi tényleges felhasználások, a 2000 évi tényleges felhasználásokhoz viszonyított növekedéseket, illetve csökkenéseket mutatja az előbbiek szerint. A hetedik oszlopban a prognózis eltérések és a tényleges eltérések összehasonlítása történik meg. Abban az esetben, ha az előjelek megegyeznek az oszlop megfelelő cellájába 1, ellenkező esetben 0 kerül. Ebben az utolsó oszlopban utalás van arra, ahogy a modern szempontok figyelembevételével elemeznénk az eredményeket, így lehetőség van az SAP módszer a WAM módszerrel történő összehasonlítására. Az SAP rendszerrel történt előrejelzett adatok generálása a szabályos terv-tény összehasonlítás elvei alapján történik szemben a szakértői rendszerek előrejelzéseivel, ahol elsődleges cél a trendek megállapítása és ez követően kell figyelembe venni az adatok numerikus pontosságát. Az SAP eredmények kiértékeléséből kiderül, hogy a vizsgált időszakra a találati arány 7/12, vagyis az előrejelzés pontossága 58%-os. 

Hónap
Tényleges felhasználás 1999
Előrejelzett értékek 2000  SAP
Prognózis

Eltérés +/-

1999/2000
Tényleges felhasználás 2000
Tényszerű

Eltérés +/-

1999/2000
Találat

(előrejelzés pontossága)

1
3205581
2930000
-
3340029
+
0

2
2883471
2300000
-
2612314
-
1

3
2267592
2260000
-
2470101
+
0

4
1640201
1730000
+
1224435
-
0

5
563046
700000
+
482651
-
0

6
446637
525000
+
441425
-
0

7
380486
456000
+
403557
+
1

8
440108
470000
+
529379
+
1

9
504558
516000
+
583618
+
1

10
1753298
1710000
-
1490509
-
1

11
2750023
2170000
-
2025961
-
1

12
3097085
2700000
-
2733500
-
1

Találati arány: 7/12

20.sz.ábra : SAP előrejelzések kiértékelése

A következőkben a WAM induktív szakértői rendszerrel kívánok prognózist készíteni, amely egyrészt külső körülményeket is figyelembe vesz, illetve alapvetően a növekedést/csökkenést jelzi előre.

3.1.2 Készlet előrejelzés WAM induktív szakértői rendszer segítségével

.

A szakértői rendszer olyan eljárás, amely lehetővé teszi tetszőleges tényezők kapcsolataihoz tartozó következmények összefüggésrendszerének számítógépes formában történő kezelését. A rendszer szabályelvű,, azaz alapvetően logikai műveletekre támaszkodik és alapvetően nem metrikus skálák adatait kezeli (Pitlik 1996 )A szakértői rendszer felépítését a 21.számú ábra szemlélteti.

21.számú ábra: A szakértői rendszerek felépítése(forrás:Kovács,1994) 

A WAM ( Weight-Activity-Modell ) azon generátor modellek egyike, amely az előrejelzési feladatok megoldásában az elérhető maximális pontosságot közelíti. Ez a módszer a mesterséges intelligenciák csoportjába tartozó program, amely a Gödöllői Szent István Egyetem Gazdasági Informatikai Tanszéke 10 éves kutató munka eredményeként jött létre 1996-ban.A WAM (Súlyok és Aktivitások ) módszer lényege, hogy az alapadatok transzformációjával létrehozunk egy olyan idősorosan oszloponként egy helyi értékekkel elcsúsztatott mátrixot, amely az egymás után időben következő adatok egymáshoz viszonyított növekedését (1) illetve csökkenését (0) tükrözi. Ezekhez véletlenszerűen generálunk egy számot, és egy műveleti jelet, majd e három érték összefűzésével újabb mátrixot kapunk. Ennek a mátrixnak a visszanyúlási mélységnek megfelelő sor és oszlopértékeinek összegzésével kapjuk a változás irányát jelző értéket, ha összehasonlítjuk a véletlenszerűen generált küszöbértékkel, mely a mátrix minimum és maximumeleme között helyezkedik el (0/1). Ha az első mátrixban található értékkel megegyezik az adat, akkor jó az előrejelzés. Pitlik(1990-1996)  szerint a generátormodell egy eljáráscsalád fedőneve, amelynek központi kérdése az, hogy hogyan lehet ismert esetek alapján eddig ki nem próbált szituációk következményeit nagy pontossággal, automatizálható keresési elvekre támaszkodva levezetni.
A BE Rt. tüzelőanyag gazdálkodással kapcsolatos vizsgálat célja az, hogy megvizsgáljam a készletek alakulását ( növekedés /csökkenés ) egy előző évhez képest. Az elemzéshez az alábbiakban felsorolt adatokat használtam fel:

    - BE Rt tüzelőanyag felhasználása 1993-2000 időszakban 

     (lásd 1. sz. melléklet )

    - BE RT hőigények alakulása 1993-2000 időszakban 

     ( lásd 1.sz. melléklet )

    - beszerzési árak alakulása 1993-2000 időszakban 

     ( lásd 2.sz. melléklet )

    - átlagos hőmérséklet adatok 1986-2000 időszakban 

     (lásd   3.sz. melléklet )

Az adatokat a BE Rt Termelési és Műszaki Osztálya bocsátotta rendelkezésemre.

A WAM módszer lényegében Microsoft Excel 7.0 file-ban több függvény összefűzése a következőkben bemutatásra kerülő munkalapokon:

- Munka1: A 14*35 cellás munkalap tartalmazza a 1993-2000. periódusra vonatkozó felhasznált tüzelőanyagot és ugyanerre az időszakra vonatkozó hőigényeket. Ennek a cellának az első sora a hónapokat (A3:N3), az első oszlopa az évszámokat (A2:A16),míg a második oszlop a tüzelőanyag és a hőigény megnevezéseket (A2:A17). Ugyanebben a munkalapban kerülnek kiszámításra azok a viszonyítási számok, amelyek a tüzelőanyag felhasználások változásait elemzi az egymást követő évek azonos hónapjaira vonatkoztatva (lásd Munka1)

A viszonyítási számot a következő függvénnyel számoljuk:

C22=(C4-C2)/C2

Ez a függvény az 1994. évi tüzelőanyag felhasználás viszonyítását végzi az 1993. évihez képest. A munkalap tartalmazza az összes így kiszámított értékeket 1994-2000 időszakra.

- Munka2: A 14*25 cellás munkalap tartalmazza a különböző tüzelőanyagok árait havi bontásban 1993-2000 időszakra. Az első sor az év, termék és hónapok megnevezéseit (A1: A14 ), az első oszlop az évek számát(A2:A23),míg a második oszlop a különböző tüzelőanyagok megnevezéseit(B2:B25) tartalmazza.

- Munka3: A 7*97 cellás munkalap első oszlopa az évszámokat (A1:A97),míg a második oszlop az évekhez hozzárendelt hónapokat tartalmazza. A harmadik oszlopban a Munka1-ből átmásolt 1994 évtől kezdődő viszonyítási számok találhatók. A negyedik oszlop a szintén Munka1-ből átvett hőigényeket(D1:D97),az ötödik oszlop a fűtőolaj árakat(E1:E97), A hatodik oszlop a tüzelőolaj árakat, míg a hetedik oszlop az ipari gáz árakat tartalmazza.

-WAM munkalap (44*88 cella) a következő függvényekből épül fel:

Az A oszlopban megjelenítésre kerülnek a vizsgált évszámok (A2:A85),a B oszlop az évekhez hozzárendelt hónapok(B2:B85),míg a C oszlop a Munka2-ből átmásolt viszonyszámokat tartalmazza. A B86-B88 cellák a megfelelő C86-C88 cellák függvényeinek neveit tartalmazzák (MAX, MIN, MEDIÁN).

A C86-C88 függvények képletei az alábbiak:

C86=MAX (C2: C85)

ahol:

C86: maximális érték

MAX: a Microsoft Excel 7.0 statisztikai függvénye, amely kikeresi az argumentumlistából a maximális értéket.

(C2: C85 ): a függvény argumentumlistája.

C87=MIN (C2: C85 )

ahol :

C87: minimális érték

MIN: a Microsoft Excel 7.0 statisztikai függvénye, amely kikeresi az argumentumlistából a minimális értéket.

(C2: C85 ): a függvény argumentumlistája.

C88=MEDIÁN (C2: C85 )

ahol:

C88: középérték

MEDIÁN: a Microsoft Excel 7.0 statisztikai függvénye. Amely kiszámítja az argumentumlistából a középértéket.

(C2: C85): a függvény argumentumlistája.

A D oszlopban a hőigények adatai találhatók (D2: D85). A program az oszlopban található adatok alapján az alábbi függvények segítségével a következőket számolja ki:

D86=MAX (D2: D85)

ahol: 

D86: a hőigény adatok közül a maximális érték

D87=MIN (D2:D85)

ahol:

D87: a hőigény adatok közül a minimális érték

D88=VÉL ()*(D86)+D87

ahol: 

D88: olyan érték, amelyet úgy kapunk, hogy egy véletlenül generált számot, (amely 0-1 értéket vesz fel) megszorzunk a maximális értékkel, majd ehhez hozzáadjuk a minimális értéket. Az E, F, G oszlopokban található tüzelőanyagok áraira az előző függvények segítségével hasonlóképpen elvégezzük a számításokat A H, I, J, K, L, M, O oszlopokban az 1993-2000 évi áltagos hőmérsékleti adatok találhatók, amelyekre az előbbiek alapján értelemszerűen elvégezzük a számításokat.

A P oszlopban a Munka1-ben C oszlopában található viszonyszákokat hasonlítjuk össze az ezekhez tartozó MEDIÁN értékekhez az alábbi függvény segítségével:

P2=HA (C2> C$88;1;0)

ahol: 

C2,ha nagyobb, mint C$88, akkor a P2 cellába 1-et írunk, különben 0-át.

A P oszlop celláinak kitöltése ezen elv szerint történik.

Az oszlop 86. cellájában összegezzük az adatokat az alábbiak szerint:

P86=SZUM (P2:P85)

A SZUM a Microsoft Excel 7.0 matematikai függvénye, amely összeadja az argumentumlistában található számokat.

A Q oszlopban a hőigényekre, az R oszlopban a fűtőolaj árakra, az S oszlopban a tüzelőolaj árakra, a T oszlopban az ipari gáz árakra, míg a V, W, X, Y, Z, AA és AB oszlopokban az átlagos hőmérséklet adatait számítjuk ki az alábbi függvények segítségével, majd ezen oszlopok 86.és 87. cellájába véletlen számokat generálunk. A VÉL() a Microsoft Excel 5.0 program matematikai függvénye, amely egy 0 és 1 közötti véletlen számot ad eredményül.

-Q oszlop:

Q2=HA (D2> D$88;1;0)

Q86=VÉL ()

Q87=VÉL ()

R oszlop:

R2=HA (E2> E$88;1;0)

R86=VÉL ()

R87=VÉL ()

S oszlop:

S2=HA (F2> F$88;1;0)

S86=VÉL ()

S87=VÉL ()

T oszlop:

T2=HA (G2> G$88;1;0)

T86=VÉL ()

T87=VÉL ()

U oszlop:

U2=HA (H2> H$88;1;0)

U86=VÉL ()

U87=VÉL ()

V oszlop:

I2=HA (I2> I$88;1;0)

I86=VÉL () I87=VÉL ()

W oszlop:

W2=HA (W2> W$88;1;0)

W86=VÉL ()

W87=VÉL ()

X oszlop:

X2=HA (X2> X$88;1;0)

X86=VÉL ()

X87=VÉL ()

Y oszlop:

Y2=HA (Y2> Y$88;1;0)

Y86=VÉL ()

Y87=VÉL ()

Z oszlop:

Z2=HA (Z2> Z$88;1;0)

Z86=VÉL ()

Z87=VÉL ()

AA oszlop:

AA2=HA (AA2> AA$88;1;0)

AA86=VÉL ()

AA87=VÉL ()

AB oszlop:

AB2=HA (AB2> AB$88;1;0)

AB86=VÉL ()

AB87=VÉL 89

A fent említett Q, R, S, T, U, V, W, X, Y, Z, AA, AB oszlopokba 1-et írunk abban az esetben, ha az adott cella értéke nagyobb, mint az oszlopok 88, cellájában található értékek, különben 0-át. Ugyanezen oszlopok 86és 87 cellájába véletlen számokat generálunk. A VÉL () a Microsoft Excel 5.0 matematikai függvénye, amely egy 0 és 1 közötti véletlen számot ad eredményül.

A munkalap következő oszlopaiban (AC,AD, AE, AF, AG, AH, AI, AJ, AK, AI, AM, AN) az előző függvények segítségével meghatározott értékeket (1,0) összehasonlítjuk a 86.illetve 87.cellákban generált véletlen számokkal az alábbiak szerint:

AC oszlop:

AC2=HA (Q2=1; Q$86;Q$87)

AD oszlop:

AD2=HA (R2=1;R$86;R$87)

AE oszlop: 

AE2=HA (S2=1;S$86;S$87)

AF oszlop:

AF2=HA (T2=1;T$86;T$87)

AG oszlop:

AG2=HA (U2=1;U$86;U$87)

AH oszlop:

AH2=HA (V2=1;V$86;V$87)

AI oszlop:

AI=HA (W2=1,W$86;W$87)

AJ oszlop:

AJ=HA (X2=1;X$86;X$87)

AK oszlop:

AK=HA (Y2=1;Y$86;Y$87)

AL oszlop:

AL=HA (Z2=1;Z$86;Z$87)

AM oszlop:

AM=HA (AA2=1;AA$86;AA$87)

AN oszlop:

AN=HA (AB2=1;AB$86;AB$87)

Ha munkalap Q, R, S, T, U, V, W, X, Y, Z, AA, AB oszlopok cellái az 1.számot tartalmazzák, abban az esetben az AC, AD, AE, AF, AG, AH, AI, AJ,AK, AL, AM, AN oszlopokba az előzőekben generált 86.cellában található véletlen számok, különben a 87.cella véletlen számai kerülnek.

A munkalap AO oszlopában az előzőekben generált véletlen számok alapján meghatározzuk a vizsgált tüzelőanyag felhasználásra (Yb) vonatkozó célfüggvényt: 

AO2=AC2/SZUM (AD2:AF2)*SZUM (AG2:AN2)

A program automatikusan végrehajtja az AO oszlop összes cellájára (AO2-AO85) vonatkozó műveletet a függvény alapján. Az oszlop 88. cellájában az adatok alapján kiszámítjuk ezek középértékét:

AO88=MEDIÁN (AO2: AO85)

A AP oszlopban az AO oszlop (AO2-AO85) adatait viszonyítjuk a számított középértékhez :

AP2=HA (AO2> AO$88; 1;0)

ahol: ha AP2 nagyobb, mint AO$88, akkor az AP2 cellába 1-et írunk, különben 0-át.AZ AP oszlop celláinak kitöltése ezen elv alapján történik:

Az AP oszlop 86. cellájában összegezzük ezeket az értékeket:

AP86=SZUM (AP2: AP85)

Az AQ oszlopban a találatok szerepelnek. Ha az AP2 és a P2 oszlop azonos sorszámú cellájában található elemek azonosak, akkor az AQ oszlop megfelelő sorszámú cellájának értéke 1, különben 0.

Az AQ86, AQ87és AQ88 cellák százalékban kifejezett értékeket mutatnak, amelyek a következőket tartalmazzák:

AQ86=SZUM (AQ2:AQ85)/DARAB(AQ2:AQ85)

ahol:AQ86 a függvény értékeit tartalmazó cella. A DARAB A Microsoft Excel 7.0 statisztikai függvénye, amely megszámolja, hogy az argumentumlistájában hány szám található.

Ez a függvény számolja ki a vizsgált periódus teljes egészére vonatkozó átlagos találati arányt. (teljes periódus„átlag”)

AQ87=SZUM (AQ43:AQ85)/DARAB(AQ43:AQ85)

Az eredmény a teljes vizsgált periódus második felére vonatkozik (közelmúlt”teszt”)

AQ88=SZUM (AQ2:AQ42)/DARAB(AQ2:AQ42)

Az AQ88.cella eredménye a teljes vizsgált periódus első felére vonatkozik.

(távoli múlt, ”tanulás”)

Eredmény (Results) munkalap

Ez a munkalap tartalmazza a tényleges előrejelzés adatait százalékos arányban kifejezve. Az elemzést a Modul1 program segítségével végezzük. 

A futtatás során a program véletlenszerű megoldásokat keres, (1107 véletlen számot generálva, az A, majd a B, végül a C oszlopban) , így újraszámolja az eddigi teljes munkát. 

A munkalap C oszlopában a teljes időszakra vonatkozó találati arányok (átlag)találhatók, míg a B oszlop a teljes időszak második felének(teszt)és a A oszlop a teljes időszak első felének(tanulás) adatait tartalmazza.

A munkalap A oszlopának első cellájában értékeit a program az alábbi függvénnyel számolja:

A2=1-MIN (A2: A1107)

Ugyanezen elv alapján kerülnek kiszámításra a B2 illetve C2 értékek is.

Az oszlop A3 cellájának értékét a következő függvény számolja:

A3=MAX (A3: A1107)

A B3ésC3 értékek is a hasonlóképpen kerülnek kiszámításra.

Az eredményeket a 22. számú táblázat szemlélteti:

Anyag megnevezése
Vizsgált periódus
Legjobb találati arány            %
Legrosszabb találati arány



Igazmondó függvény
Hazudós függvény

Tüzelőanyag
Teljes periódus(átlag)
75,0
73,8


Közeli múlt (teszt)
79,0
79,0


Távoli múlt (tanulás)
80,4
80,4

22.sz.táblázat:WAM eredmények

A táblázat eredményei hat különböző megoldásra utalnak. Mivel az átlagos eredmények nem a tanulás és teszt eredőjeként adódnak a táblázat adatai alapján, így kijelenthető a részletes háttéradatok nélkül is, hogy a rendelkezésre álló 84 adatsor nem egységes ok-okozati rendszert ad. Az első 42 adatsort helyesen magyarázó összefüggések a második 42 adatsorra lényegesen gyengébb eredményt mutatnak. Lényegében tehát a teljes kombinatorikai lehetőségek megtalálhatók a futtatások során. A futtatási eredmények az alábbiak szerint értékelhetőek: 


- Ha a modell választás alapja a távoli múlt (tanulás) maximális értéke, akkor az elérhető találati arány a vizsgált periódusra viszonyítva 6/12 (50%), amely elég rossznak mondható.


-A teljes periódus maximális értékét alapul véve az elérhető találati arány 8/12 (66%)


- A közeli múlt (teszt) maximális eredményét alapul véve a találati arány 9/12 (75%), amely azzal magyarázható, hogy a WAM módszer a közeli múlt adatait feldolgozva lényegesen pontosabban tud előrejelezni magára a közelmúltra, illetve közeljövőre, hasonlóan SAP-hoz, mely azonban csak 7/12 (58%) találati arányt produkált. A WAM program futtatási eredményei a szakdolgozat részét képező CD adathordozón találhatók.

Összességében megállapítható, hogy a két rendszer által produkált eltérő eredmények ellenére is célszerű lenne a két rendszer együttes alkalmazása a még pontosabb adatszolgáltatás érdekében.

4. Összefoglalás

Szakdolgozatom célja az volt, hogy bemutassam a Budapesti Erőmű Rt-nél részben bevezetésre került integrált informatikai rendszert, annak fontosságát, előnyeit és hogy a rendszer segítségével a készletgazdálkodást támogató előlrejelzést készítések. Véleményem szerint egy működő rendszer soha nem nevezhető optimálisnak, legfeljebb csak törekedni lehet egy ilyen állapot fele. Az SAP egy nagyon korszerű, a maga műfajában a világ élvonalába tartozó információs technológia. A választás nem nevezhető rossznak, de nem voltunk elég körültekintőek. A bevezetés még csak félúton jár, több modul kiépítése, összehangolása kell még ahhoz, hogy az új technológia igazán nyújtani tudja azt amiért megvettük. A folyamatok összerendezése, átalakítása nehézségeket okozott, ebből következően viszonylag sok az SAP standardtól való eltérés. Az eddigi bevezetés a tulajdonosok elvárásai miatt túl gyorsan történt (8 hónap ), emiatt nem maradt idő az új technológia alapos megismerés utáni finomításra. A rendszer a teljes működést nem fedi le, viszont az SAP által nem érintett területeknek is fel kell fejlődniük erre a színvonalra. Mint az a szakdolgozatból kiderül első lépésben azok a modulok kerültek bevezetésre , amelyek a Társaság törvényes működéséhez szükségesek. A menedzsment eltökélt célja, hogy az SAP teljes rendszere bevezetésre kerüljön egy éven belül. Ez feltétele annak, hogy a villamos energia piac közelgő liberalizációját követően is versenyképes maradjon a Társaság. Meg kívánom jegyezni, hogy a rendszer bevezetésével egy időben két másik fejlesztési projekt keretében a szervezeti struktúra átalakítása, illetve a minőségbiztosítási rendszer átalakítása is folyamatban volt, amelyekkel az összehangolás szükségszerű volt. A dolgozat másik célja az volt, hogy a Társaság készletgazdálkodását elősegítő, olyan prognózisokat készítsek a tüzelőanyagok vonatkozásában, amelyek hozzájárulnak az eredményes működés feltételeinek megteremtéséhez szükséges hatékony döntések meghozatalához. Mivel a jelenleg alkalmazott SAP integrált informatikai rendszer segítségével készített prognózis véleményem szerint pillanatnyilag nem tudja az elvárásoknak megfelelő adatokkal szolgálni a tervezést, így annak további finomítása szükséges, illetve akár fejlesztések keretében olyan a standardtól eltérő módosításokat kell végrehajtani, amelyek pontosabb adatszolgáltatást nyújtanak. 

A fentiek miatt a Szent István Egyetem Gazdasági Informatikai Tanszékén kifejlesztett WAM induktív szakértői rendszer segítségével is elkészítettem a prognózisszámítást. Az eredmények összehasonlításra után azt a következtetést vontam le, hogy célszerű lenne a jelenlegi helyzetben egy ilyen szakértői rendszer alkalmazása is, amely jelentősen megkönnyítené a döntések meghozatalát.

